Телде һаҡлап ҡалһаҡ ҡына, ил ҡалыр\n9 Март 2021, 13:21\nНаҙгөл ИҪӘНОВА, 7-се класс уҡыусыһы.Уҡытыусылар дәрестә генә түгел, башҡа ваҡытта ла матур итеп үҙ телебеҙҙә һөйләшә икән, бала ла теленә ҡарата вайымһыҙ булмай. Һүрәттәге Ғүзәл Шәһәдәт ҡыҙы Ғәббәсова, Миләүшә Дамир ҡыҙы Яманһарина, Рәсимә Хәйҙәр ҡыҙы Ғәббәсова, Гүзәлиә Вәғиз ҡыҙы Кинйәбулатова, Айһылыу Ғәйфулла ҡыҙы Үтәшева нәҡ шундайҙарҙан. Мин уларға һоҡланып ҡарайым, нәҡ уларҙың уҡыусыһы булыуым менән ғорурланам. Улар үҙ өлгөһөндә Тыуған илебеҙгә, телебеҙгә, тарихыбыҙға тоғролоҡ, һөйөү тойғоһо тәрбиәләй. Ошо маҡсатта донъя күргән районда сыҡҡан берҙән-бер башҡорт баҫмаһы "Көнгәк" гәзитен таратыуҙа ла уларҙың роле ҙур. Уларға ҡарап, беҙ ҙә уҡыйбыҙ, яҙышабыҙ, беҙҙең мәктәп уҡыусылары ижадын ғына яҡтыртҡан махсус бит тә сығарыла килә! Был тарафта уҡыусыларҙы ла, ата-әсәләрҙе лә әүҙемерәк булырға саҡырам. Март аҙағына тиклем генә "Көнгәк" гәзитенә арзаныраҡҡа яҙылырға була.\nЯҙ байрамы - ҡатын-ҡыҙҙар көнө - үтте. Уны халыҡта Әсәйҙәр байрамы тип тә йөрөтәләр. Ошоға бәйле күңелдә шатлыҡ тула, рәхмәт һүҙҙәре урғыла. Һәр бала өсөн иң ғәзизе - әсәй, унан да яҡын, ҡәҙерле кеше юҡ донъяла. Әсәй кеүек яғымлы, хәстәрлекле, беҙҙе белем иленә әйҙәгән уҡытыусыларыма ла рәхмәтем сикһеҙ минең.\nУҡытыусы һөнәре - ул бик яуаплы һәм ауыр һөнәр, тип уйлайым. Уҡытыусының һөнәри оҫталығы, белеме генә түгел, уның мөнәсәбәте лә белемде үҙләштереүгә, фәнде яратырға булышлыҡ итә. Ғүзәл Шәһәдәт ҡыҙы Ғәббәсова, Миләүшә Дамир ҡыҙы Яманһарина, Рәсимә Хәйҙәр ҡыҙы Ғәббәсова, Гүзәлиә Вәғиз ҡыҙы Кинйәбулатова, Айһылыу Ғәйфулла ҡыҙы Үтәшева дәрестәре бик мауыҡтырғыс үтә. Дәрестә лә, тәнәфестә лә матур итеп үҙ телебеҙҙә һөйләшәбеҙ. Мин уҡытыусыларыма һоҡланып ҡарайым, нәҡ уларҙың уҡыусыһы булыуым менән ғорурланам. Улар үҙ өлгөһөндә Тыуған илебеҙгә, телебеҙгә, тарихыбыҙға тоғролоҡ, һөйөү тойғоһо тәрбиәләй. Улар кеүек уҡытыусылар күберәк булғанда телебеҙ ҙә, илебеҙ ҙә, тарихыбыҙ ҙа киләсәктә һаҡланыр, тип уйлайым.\nХөрмәтле уҡытыусыларым, рәхмәт һеҙгә, тағы оҙаҡ йылдар киләһе быуынға үрнәк булып, изгелек сәсегеҙ әле.\nНаҙгөл Иҫәнова, 7-се класс уҡыусыһы.


Башҡортостанда полиция хеҙмәткәрҙәре законһыҙ әйләнештән спиртлы эсемлектәрҙе тартып алыуҙы дауам итә - GTRK.TV — Новости Уфы и РБ\nБашҡортостанда полиция хеҙмәткәрҙәре законһыҙ әйләнештән спиртлы эсемлектәрҙе тартып алыуҙы дауам итә.\nДәүләкән, Дүртөйлө, Межгорье, Нефтекама һәм Туймазы ҡалаларында сауҙа нөктәләрендә һәм шәхси йорттарҙа лицензияһы булмаған спиртлы эсемлектәр һатыу асыҡланған. Күгәрсен, Мишкә, Шишмә, Ҡалтасы райондарында ла ошондай уҡ хәл. Һатыусыларға ҡарата административ протоколдар төҙөлгән.\n31 октября Республиканың юл хәрәкәте именлеге дәүләт инспекцияһы юлдарҙа авариялар артыуға борсолоу белдерҙе\n31 октября Рәсәй һәм донъя яңылыҡтары


Оҙон-оҙон юлдар үткән, ир уртаһы йәшен артылған һыбайлы, арбаға баҫыраулап тейәлгән бесән өҫтөндә ултырып килгән һаҡалтай ҡарттың да үҙе кеүек үк әүлиә икәнен һиҙенеп, уның көсөн һанап ҡарарға була. Юлдан ситкә сығып юл бирә лә, ҡарттың арбаһындағы бесәнгә кирәмәт көсө менән ут тоҡандырып, нимә булырын ҡыҙығып күҙәтә башлай. Ҡарт артына боролоп та ҡарамай, атын юрттырып барыуын белә, ә бесән йөгө өҫтөндә яҫтыҡтай ғына ҡара болот барлыҡҡа килеп, бесәндең яна башлаған еренә генә ямғыр булып яуып, һүндереп китә. Шунан һуң һыбайлынан йөк өҫтөндәге ҡартҡа тиклем оҙаҡ ҡына ваҡыт йәйғор таҫмаһы һуҙылып барған тиҙәр. Был уларҙың бер-береһен сәләмләп, танышып, изге ғәмәлдәр тураһында гәпләшеп барыуҙарының бер мөғжизәһе булғандыр…\nКүҙ бәйләүсе Йәмлих\nБелорет районындағы Үрге Әүжән дауаханаһында эшләгән осорҙа, шул ауылда тыуып-үҫкән бик көслө күҙ бәйләүсе (гипнотизер) тураһында хәбәрҙар инем (1980-1982 йылдар). Уның ҡайҙа, кем булып эшләп йөрөгәнен дә белмәйҙәр ине. Ялға ҡайтҡан саҡтарында халыҡты клубҡа йыйып, төрлө күҙ бәйләү кирәмәттәре күрһәтә торған булған. Әммә миңә, бик теләһәм дә, уның менән осрашыу мөмкинлеге тура килмәне.\nУнан һуң, Ишембай районының Ҡолғона дауаханаһына күскәс тә, Яңы Һәйет ауылында һуғышҡа тиклемге осорҙа йәшәгән күҙ бәйләүсе Йәмлих исемле кеше тураһында ишетергә тура килгәйне. Күңеле килгәндә ул да ауылдаштарына төрлө мәҙәк кирәмәттәр күрһәткән. Һөйләгәндәренән минең хәтерҙә шул һаҡланған. Яҙ ваҡыты була. Йылғаға яҡын ултырғас, ҡайһы бер йылдарҙа ташҡын һыу быларҙың өйҙәренә тиклем үк яҡынлаша. Бер яҙҙы Йәмлихтең әсәһе күрше-тирә ҡатын-ҡыҙҙарын "Ҡунаҡ күрһәтеү сәйе"нә саҡыра. Ҡунаҡтары төш ваҡыты ауышҡас, йыйылышып, өйгә килеп тулалар. Кейеп килгән ҡаталарын соланда түгел, өйгә үк индереп, ишек төбөндәге иҙәнгә теҙеп ултырталар. Үҙ эше менән инеп-сығып йөрөгән Йәмлих шул ҡаталарға эләгеп абынып китә. Етмәһә, тегеләр унан көлөп хихылдашалар икән. Йәмлих табын аҙағында быларҙы аҡылға ултыртырға була. Таралышырға ваҡыт еткәс, кинәт солан аша өйгә ташҡын һыу тула башлай. Ҡатындар бөтәһе лә ҡабаттан урындыҡ өҫтөнә һикерешеп менеп бөтәләр. Һыу урындыҡтың өҫтөнә үк күтәрелә. Етмәһә, һыуҙа эре-эре бәрҙе, ажау балыҡтары йөҙә икән. Һыу ни тиклем тиҙ килеп баҫһа, шулай уҡ кире кәмей, иҙән асыла. Тупһа аша йөҙөп сыға алмаған теге эре балыҡтар иҙәндә тулышып ятып ҡалалар, ти. Йәмлих быларға: "Ана, көлдөксәлә ятҡан бысаҡтарҙы алып, балыҡтарҙы тотоп салығыҙ. Алып ҡайтырһығыҙ!" - ти икән (йола буйынса эре балыҡтарҙы ла салалар һәм был эш ҡатын-ҡыҙға ла рөхсәт ителә). Былар тотоналар балыҡтарҙы йыйып салырға. Өйҙәренә ҡайтҡас, ни күрәләр: йыйған балыҡтары юҡ булған, ә ҡаталарының морондары ҡырҡылып бөткән... Еңгәләрен, йәшерәк апайҙарҙы йә үгеҙҙән, йә айыуҙан, йыландан, һағыҙаҡтан, уҫал ата ҡаҙҙарҙан баҫтыртып шаяртырға ла яратҡан, тиҙәр уны.\nЭлек Әүжән мәрйәләре ҡайҙа барһалар ҙа күмәкләшеп йөрөгәндәр. Стәрлегә, Петровскийға барһалар, ҡайтыр юлдары Яңы Һәйет аша үтә. Кискә табан ҡапҡа төптәрендә йыйылышып ултырған Һәйет ирҙәренә Йәмлих, хәҙергесә әйткәндә, эротика ла күрһәткеләгән. Мәрйәләр ауыл урамына килеп инеү менән ҡапыл ғына юлды һыу баҫа башлай. Тегеләргә итәктәрен билдәренә тиклем күтәреп тотоп барыуҙан башҡа сара ҡалмай. Ошондай ҡылыҡтары өсөн Йәмлихте төрмәгә лә ултыртҡандары билдәле…\nИсмәғил ағайҙың һөйләгәне\nМинән егермеләп йәшкә өлкән булыуына ҡарамай "Дусалин ағай" тип өндәшкән, ә мин дуҫтарса "Исмәғил ҡустым" тип шаяртҡан Дилмөхәмәтов Исмәғил ағай 15-16 йәштәрендә Силәбелә ФЗО-ла уҡып һәм эшләп йөрөгәндә (1944-1945 йылдар) ишеткән бер хәтирәһен һөйләне. Ул ваҡиғаны Байғужа ауылынан Тәлғәт исемле дуҫынан ишетә. Кинйәбулатта 1930 йылдарға тиклем бик көслө рухлы мулла йәшәгән. Мулла ғына түгел, ә ысын мәғәнәһендә күҙ бәйләүсе, күрәҙәсе, табип, йәғни дөйөмләп әйткәндә, әүлиә булған, тиҙәр. Яҡын-тирә ауылдарҙағы ололар һәр ваҡыт йәштәргә: "Мифтахетдин бабайға хаслыҡ ҡылыу түгел, уның тураһында насар уй ҙа уйлай күрмәгеҙ! Ул бөтә нәмәне лә белеп, һиҙеп тора",- тиер булған. Әҙәмдәрҙең дә төрлөһө бар бит. Күптәре ышанған, ә ҡайһы берҙәре буш һүҙ тип уйлаған. Шундайыраҡ уйлы, урлашырға әүәҫерәк дүрт егет: "Күрәҙәсе булғас, бер кәбән бесәнен Аллағыуатҡа алып барып һатҡанды белеп ҡараһын әле", - тип һөйләшәләр ҙә, Мифтахетдин мулланың Арыҫланйылға башындағы бесәнлегендә ултырған кәбәндәренең береһен урларға ниәтләйҙәр. Таң атыр-атмаҫтан бесәнлеккә барып, бер кәбәнде өс санаға тейәп, оло юлға сыға былар. Йәнәһе лә, таң атҡансы ауылдан сығып өлгөрәләр. Ләкин шул тиклем аяҙ, тыныс ҡына торған иртәлә ҡотороп буран сыға ла китә. Буран күҙ асҡыһыҙ, етмәһә, ел ҡаршыға иҫә, ти. Егеттәр йөк өҫтөндә тундарының яғаларын күтәреп, йөҙҙәрен ҡаплап, аттарҙың оло юлды ташламаҫына ышанып, дилбегәләрен ебәреп, уларҙы үҙ иркенә ҡуялар. Буран ҡалай тиҙ башланһа, шулай уҡ тиҙ генә баҫыла. Шул мәлдә быларҙың аттары ла ниңәлер туҡтап ҡала. Тун-толоп яғаларын төшөрөп, тирә-яҡҡа ҡараһалар, шар асыҡ ҡапҡа алдында торалар ти былар. Етмәһә, йортонан көлә-көлә Мифтахетдин мулла сығып килә. Үҙе быларға: "Инегеҙ, инегеҙ, шаҡшылар. Бында уҡ килтереп еткергәс, әүеҫлек башына ла өйөп ҡуйығыҙ инде!" - ти икән. Бесәнде килтергәндәре, өйгәндәре өсөн түләп, ашатып-эсереп ҡайтарып ебәргән быларҙы. Иң ғәжәбе шул: был егеттәр аҙаҡ бер ваҡытта ла кеше әйберенә ҡул һуҙмаған.\nОлатай менән танышыу шулай башланды\nИсмәғил ағайҙың һөйләгәндәре олатайым Фәйзрахмандың атаһы Мостаҡ мулла исемендә тирә-яҡҡа даны таралған күрәҙәсе, күҙ бәйләүсе, һәүәҫкәр табип, дөйөмләп әйткәндә, әүлиә Мифтахетдин Ҡотломөхәмәт улы тураһында ине. Малай сағымда уҡ ауыл кешеләренән, олатай-өләсәйемдәрҙән, әсәйемдән Мостаҡ мулла тураһында һөйләгәнде йыш ишетһәм дә, артыҡ иғтибар бирмәгәнемә бөгөн үкендерә. Сөнки Мифтахетдин мулла ла, Зәйнулла Рәсүлев, Мөжәүир хәҙрәт һәм Уйылдан муллалар кеүек, әүлиәлек ҡөҙрәтенә эйә булған шәхестәрҙең береһе була. Минең үкенеү уның тураһында мәғлүмәттәр туплай алмағаныма булһа, әсәйем олатаһының өй башында ағас тәпәндәрҙә, һандыҡтарҙа һаҡланған китаптарын, ҡулъяҙмаларын, бигерәк тә бөгөнгө көндә юғалған тип һаналған башҡорттарҙың "Тиб" тип аталған табиплыҡ китабын һаҡлап ҡала алмағанына үкенә торғайны. 1943-1944 йылдарҙың иң аслыҡ-яланғаслыҡ осоронда әсәйемә 11-12 йәш була. Атай һәм оло ағай һуғышта. 15 йәшлек Мәғҙән ағалары төрмәлә, әсәләре ҡара таңдан ҡара кискә тиклем колхоз эшендә. Өйҙә тағы ла 4 һәм 5 йәшлек ҡустылары була. Яғырға утын юҡлыҡтан, өйҙә һыуыҡ. Әсәһенең рөхсәтенән өй башындағы теге ғәрәпсә яҙылған китаптарҙы алып төшөп, төрлө үләндәр, кешенең тән ағзалары төшөрөлгән биттәрен ҡарай-ҡарай, йыртҡылап, мейескә яғып йылынышып ултыра улар (ул китаптар, һис шикһеҙ, медицинаға ҡағылған боронғо китаптар булған!) Әсәйем һәр ваҡыт: "Үҙем шул аслыҡтарҙан иҫән ҡалып, кейәүгә сығып, табиплыҡҡа уҡып сығыр улым булырын белһәм, баҡса артына төшөп, ҡоро-һары тал, өйәңке сыбыҡтарын һындырғылап алып индереп яғып йылыныр, ә китаптарға теймәҫ инем", - тип үкенде.\nАлда әйтеп үтеүемсә, Мифтахетдин дауалау серҙәренә үҙ аллы уҡып өйрәнеп, һәүәҫкәр табипҡа әйләнә. Табиплыҡҡа ҡағылышлы төрлө китаптарҙы уҡый башлауы Һайран ауылы мәҙрәсәһендә, Рафиҡ муллала мәҙрәсә белеме алған ваҡыттарҙа булһа, үҙ аллы дауалай башлауын Кинйәбулатҡа ҡайтҡас, муллалыҡ эше менән бер рәттән алып бара. Үҙенең балалары үҫмер йәшендә булғанда тирә-яҡҡа даны таралған табипҡа әйләнә. Бүрәнәләрен яҡындағы урмандан күтәреп ташып, үҙе бурап һалып кергән йортона өс метр самаһы ара ҡалдырып, тағы ла бер бәләкәйерәк дүртмөйөш өй күтәргән була. Уларҙың араһын да бүрәнәләрҙән бурап күтәреп, ялғап, бер ҡыйыҡҡа ябып, ике йортҡа ла кереп-сығып йөрөргә уңайлы, йылы солан эшләтә. Ана шул төкәтмә йортонда тирә-яҡтан килгән ауырыуҙарҙы ятҡырып, төрлө үлән, тамырҙарҙан һәм үҙе генә белгән башҡа әйберҙәрҙе бергә ҡушып әҙерләгән дарыуҙары менән дауалай. Шул уҡ ваҡытта өшкөрөү һәм күҙ бәйләү ысулдарын (гипноз) киң ҡуллана. Гипноз менән ауыртыу-һыҙланыуҙарҙы баҫып, йоҡоно һәм уй-фекерҙәрҙең ағышын ыңғай яҡҡа көйләп була. Ә бына өшкөрөүгә килгәндә, бөтә өшкөргән-төкөргәндең дә шыбырлауы бер үк көскә эйә түгел.\nЯбай тоҙ көсө\nЫсын әүлиәләрҙең өшкөрөүе генә ыңғай тәьҫиргә эйә. Бына ошо өшкөрөү тураһында әҙерәк фәнни мәғлүмәт биреп китеү ҙә урынлы булыр. Тыумышы менән Кинйәбулаттан булып, Ҡолғона ауылына килен булып төшөп, шунда ғүмерен үткәргән Факиһа апай үҙенең атаһынан ишеткән бер ваҡиға тураһында һөйләгәйне. Атаһы Сынтимер малай сағында бик сибек, ябыҡ була. Күпме ашаһа ла үҙенә йоҡмай, һәр ваҡыт хәлһеҙлек тойоп, аяҡ өҫтө тигәндәй йоҡомһорап йөрөй. Бик йыш эсенә йәбешеп яфалана. Мифтахетдин мулла ниндәйҙер эш менән Сынтимерҙең атаһына килгән була. Малайҙың хәлен бер ҡарауҙа аңлап, уны урындыҡҡа һалып, күпмелер ваҡыт эсенә баҫҡылап, һыйпап ултырғандан һуң: "Ух, әшәкеләр! Ҡалай күмәктәр үҙҙәре. Хәҙер мин уларҙы..." - тип һөйләнә-һөйләнә бер семтем генә тоҙҙо аҡ сепрәк өҫтөнә һалып, ҡаршыһына тубыҡланып ултырып, бик оҙаҡ ҡына уҡынып, өшкөрөп ултыра. Аҙаҡ Сынтимергә тоҙҙо ҡоролай йотоп, артынан таҙа һыу эсергә ҡуша. Ярты сәғәт тә үтмәй, малайҙың эсе китә башлай һәм шул уҡ ваҡытта унан егерменән артыҡ 10-15 сантиметрҙай эре селәүсен йыуанлығындай тере ҡорттар ҡойолоп төшә. Шунан һуң ул тәүлек самаһы үлек кешеләй йоҡлай. Аҙаҡтан ашауы һәйбәтләнеп, таҙарып, егет рәүешенә керә. Бында Мифтахетдин олатай уға бары өшкөрөп бер семтем генә тоҙ эсерә. Ә бит ул быға тиклем дә ашаған әйберҙәрен тоҙламай ашамағандыр.\nБолгарияла ғүмер иткән һуҡыр әүлиә Ванга үҙенә киләсәк кешеләргә һәр ваҡыт бер семтем тоҙ, йә шаҡмаҡ шәкәр алып килергә ҡушҡан. Шуларҙы ҡулында тотоп ултырғандан һуң, килгән кеше тураһындағы мәғлүмәттәрҙе, йәғни яҙмышын маңлайына яҙылғандағыса һөйләп бирә алған. Бөтәгеҙгә лә билдәле, беҙҙең бөгөнгө кеҫә телефондарыбыҙ энә күҙәүендәй генә булған кремний кристалдарында эшләй. Әммә йөҙәр, меңәр мего, гигобайт мәғлүмәттәрҙе үҙендә һаҡлай һәм тирә-яҡҡа тарата ала. Шул уҡ ваҡытта ябай тоҙ, шәкәр һәм төрлө минералдарҙың кристалдары эргә-тирәһендәге кешеләр, ваҡиғалар тураһында мәғлүмәттәр туплай ала һәм шул уҡ ваҡытта ул кристалдарға фәҡәт ҙур рухи көскә, әүлиәлеккә эйә булған шәхестәр генә бөтә тереклектәргә, хатта тәбиғәткә тәьҫир итерҙәй күрһәтмәләр, бурыстар, ҡәтғи үтәлергә тейешле бойороҡтар индерә, яҙа алған.\nӘлеге осраҡта Мифтахетдин олатай Сынтимергә эсергән бер семтем тоҙға эсәк ҡорттарына зыян килтерер, хәлһеҙләндерер һәм эсәк эшмәкәрлеген тиҙләтер көс, йәғни бойороҡ индерә алған. Һуңғы йылдарҙа донъя ғалимдары Ер шарының теүәл йомро түгел, ә ваҡ ҡына ҡырҙары булған кристалл рәүешендә икәнлеген иҫбатланы. Шуға ла Ер шары үҙендә үткәндәр һәм киләсәк тураһындағы мәғлүмәттәр һаҡлай, бөтөн ғаләм киңлеге менән дә мәғлүмәти бәйләнештә тора. Былар тураһында фәҡәт Бөйөк ғаләм аҡылы, йәғни Хоҙай Тәғәләбеҙ үҙе һайлап алып, әүлиәлек көсөн күндергән айырым шәхестәр генә һиҙә һәм күрәҙәлек ҡыла ала. Шулай булмаһа, яңы ғына донъяға килгән тәүге ейәне Фәтхрахманды ҡулына алғас: - Эй, улым, Ватан һуғышына ҡаршы тыуҙың. Ғүмерең генә оҙон булһын ине лә, - тип, күҙҙәре йәшкәҙәп әйтә алмаҫ ине (ул 1943 йылда фронтта хәбәрһеҙ юғала).\nЯҙылған: 24.03.14 | Ҡаралған: 1644


Башҡортостан уҡсылары Рәсәй беренселегенән «алтын» һәм «көмөш» алып ҡайтты // Спорт | новости башинформ.рф\n9:25, 23 апреля 2018 Спорт\nБашҡортостан уҡсылары Рәсәй беренселегенән «алтын» һәм «көмөш» алып ҡайтты Фото: БР Йәштәр сәйәсәте һәм спорт министрлығы\nБашҡортостан вәкилдәре Алуштыла (Ҡырым) уҡтан атыу буйынса Рәсәй беренселегендә уңышлы сығыш яһаны. Йәштәр «Классик уҡ» төркөмөндә яҡшы һөҙөмтәләр күрһәтте.\n«Юниорҙар араһында Рухулла Набилл еңеү яуланы. Егеттәр араһында (2001-2004 йылдарҙа тыуғандар) Стас Черемескин икенсе урын алды. Ҡыҙҙар араһында (2011-2008 йылдарҙа тыуғандар) тәрбиәләнеүсебеҙ Элина Шәрипова етенсе һөҙөмтә күрһәтте», — тип асыҡлыҡ индерҙеләр Башҡортостан Йәштәр сәйәсәте һәм спорт министрылығының матбуғат хеҙмәтендә.\nБеренселектең киләһе этабы Өфөлә үтә. Ярыштарҙы 1-6 июндә «Аҡбуҙат» ипподромы ҡабул итә.\nБилдәләп үтергә кәрәк, «Ҡырым ярыштары» йомғаҡтары буйынса Рәсәй йыйылмаһы билдәләнде. Ул 2018 йылдың 12-20 майында Италияла Европа кубогында сығыш яһаясаҡ. Башҡортостан спорты тәрбиәләнеүселәре: Рухулла Набилл, Стас Черемискин һәм Элина Шәрипова ошо исемлеккә инде.\nТеги: Башҡортостан, уҡсылар


Көньяҡ Уралда йәшәгән башҡорттарҙың Бөйөк Ватан һуғышына индергән өлөшө хаҡында китап донъя күрҙе - GTRK.TV — Новости Уфы и РБ\nБаҫма Башҡортостандың Силәбе өлкәһендәге даими вәкиллеге һәм яңынан ойошторолған «Уралым» гәзите менән берлектә сығарылған. Йыйынтыҡҡа башҡорт милләтле ветерандар һәм тыл эшсәндәренең 70 тарихы ингән. Улар фронт тормошо, ошо ауыр осорҙағы тормош тураһында хәтирәләре менән бүлешә. Китаптағы геройҙарҙың барыһы ла — Көньяҡ Уралда йәшәүселәр, тип хәбәр итә Силәбе өлкәһе башҡорттары ҡоролтайы.\n18 января Импортты алмаштырыуға йүнәлтелгән сәйсәт үҙ һөҙөмтәләрен бирә\n18 января 25 ғинуар Өфөнөң “Родина” кинотеатрында Рәсәй киноһы йылын асыу тантанаһы үтәсәк


Һаҡмар: Мировой судьялар ҡорға йыйылды\nГраждандарҙың хоҡуғын һаҡлау, йәмәғәт тәртибен боҙоусыларҙы яуапҡа тарттырыу кеүек мәсьәләләр һәр саҡ көнүҙәк булып ҡала. Ошо йәһәттән республикала, шулай уҡ районыбыҙҙа ла мөһим саралар ойошторола.\nКисә “Талҡаҫ” шифаханаһында мировой судьялар, уларҙың ярҙамсыларының семинар-кәңәшмәһе үтте. Унда республиканың 11 районынан хөкөмдарҙар йыйылған ине. Кәңәшмәне БР мировой судьяларының эшмәкәрлеген ойоштороу һәм хоҡуҡи акттарҙың регистрын алып барыу буйынса идаралыҡ начальнигы урынбаҫары З.М. Ғәлләмов алып барҙы.\nТәүҙә сарала ҡатнашыусыларҙы район советы секретары Р.З. Ишбулатов тәбрикләп үтте. Радмир Зөбәйер улы республикабыҙҙың төрлө райондарынан йыйылған кешеләрҙе Баймаҡ район-ҡалаһының социаль һәм иҡтисади үҫеше, уңышлы эшләгән инвестиция программалары менән таныштырҙы.\nАртабан мировой судьялар хоҡуҡ һаҡлау өлкәһендәге үҙгәрештәр, борсоған проблемалары тураһында һөйләне. Шулай уҡ семинар-кәңәшмәгә суд приставтары, ЮХХДИ хеҙмәткәрҙәре саҡырылған ине. Улар килеп тыуған ҡатмарлы мәсьәләләр, уларҙы хәл итеү юлдары тураһында тәжрибә уртаҡлашты. Сөнки һуңғы йылдарҙа юлдарҙа транспорт саралары күбәйә бара, юл хәрәкәте ҡағиҙәләрен боҙоуҙар ҙа йыш теркәлә. Шуға күрә хоҡуҡ һаҡсылары был проблеманы хәл итеү, халыҡты, айырыуса, балаларҙы фажиғәле аварияларҙан һаҡлап ҡалыу проблемаһын күтәреп сыҡты.\nШулай уҡ ошо уҡ көндө “Талҡаҫ” шифаханаһында Урал аръяғы район хакимиәттәренең административ комиссиялары рәйестәре һәм секретарҙары ла семинар-кәңәшмәгә йыйылды. Сараны алып барыусы Өфө ҡалаһының Дим районы 2-се участкаһының мировой судьяһы Л.А. Захарова: “Административ комиссиялар тәүге тапҡыр ошондай кимәлдәге семинарға йыйылды. Был беҙҙең өсөн уҡыу, тәжрибә уртаҡлашыу, борсоған һорауҙарға яуап табыу маҡсатында үткәрелә. Сөнки хәҙерге ваҡытта административ комиссиялар күп проблемаларҙы хәл итеү өҫтөндә эшләй. Шул уҡ ваҡытта быларҙың барыһы ла юридик яҡтан грамоталы, дөрөҫ итеп алып барылырға тейеш икәнлеген онотмайыҡ”, – тине.\nАртабан семинарҙа ҡатнашыусылар Лира Анатольевнаны административ комиссия барышында килеп тыуған ҡатмарлы мәсьәләләр менән таныштырҙы, уларҙы дөрөҫ итеп хәл итеү, рәсмиләштереү, протокол төҙөү эштәрен ҡараны. Шулай уҡ административ комиссияға саҡырылған граждандарҙы ваҡытында һәм дөрөҫ итеп иҫкәртеү мөһимлеге лә һыҙыҡ өҫтөнә алынды.\nСеминар-кәңәшмәлә ҡатнашыусылар бындай сараларҙың йышыраҡ үткәрелеүен, уның барышында күп аңлашылмаған һорауҙарға яуап табылыуын, тәжрибә уртаҡлашыу эштәренә ҙур ярҙам булыуын билдәләп, ҡунаҡсыл Баймаҡ районына рәхмәтен белдерҙе.\nАвтор фотоһында: кәңәшмәлә мөһим проблемалар күтәрелде.\nАвтор: Һаҡмар | Ваҡыты: 14:39


Дауа - тәҙрә төбөндә\nАлоэ, каланхоэ, алтын мыйыҡ (золотой ус) кеүек гөлдәрҙе дауаланыу маҡсатында файҙалана беләһегеҙме? Ябай кәңәштәр тәҡдим итәбеҙ.\nӨйҙә үҫкән алоэ, каланхоэ, алтын мыйыҡ (золотой ус) кеүек гөлдәр өсөһө лә - күп сирҙәрҙе еңергә булышлыҡ итеүсе көслө тәбиғи стимулятор. Бер нисә осраҡты ҡарап үтәйек.\n1. Һыуыҡ тейгәндә.\n300 грамм алоэ япрағы, өс ҡалаҡ бал, өс ҡалаҡ медицина спирты алына. Алоэны ит турағыс аша үткәргәс, бөтә ингредиенттарҙы бергә ҡушып, яҡшылап бутайбыҙ. Ҡатнашманы көнөнә өс тапҡыр ашар алдынан берәр балғалаҡ ҡулланырға кәрәк.\n1:10 нисбәтендә яңы һығылған алоэ һутын ҡайнап һыуынған һыу менән ҡатнаштырабыҙ. Хәл яҡшырғансы танауға көнөнә ике-өс тапҡыр тамыҙабыҙ. Алтын мыйыҡ төнәтмәһе менән көнөнә өс-дүрт мәртәбә пипетка ярҙамында йыуҙырырға ла мөмкин.\nТигеҙ күләмдә алынған алоэ һуты, сөйәл үләне төнәтмәһе, бал ҡатнашмаһын көнөнә өс-биш тапҡыр танауға тамыҙыу яҡшы һөҙөмтә бирә.\nЯрты стакан алоэ һуты, өс ҡалаҡ бал һәм 50 грамм аҡ майҙы бергә буташтырабыҙ. Ҡатнашманы көнөнә ике тапҡыр ашарҙан алда берәр ҡалаҡ эсәбеҙ. Дауаланыу ваҡыты - бер аҙна.\n5. Тамаҡ шешкәндә.\nКаланхоэ һутын яртылаш һыу менән буташтырып, ауыртыу бөткәнсе тамаҡты сайыу ҙа яҡшы сара һанала.\n6. Ҡолаҡ ауыртҡанда.\nКаланхоэ һутын көнөнә өс-дүрт тапҡыр бер-икешәр тамсы тамыҙырға. Шулай уҡ алтын мыйыҡтың яңы һығылған һутын мамыҡҡа манып, 20 минутҡа ҡолаҡ эсенә ҡуйырға була. Был дауаны өс-дүрт көн ике-өсәр тапҡыр ҡабатларға.\n7. Арпа сыҡҡанда.\nУртаса ҙурлыҡтағы алоэ япрағын ваҡлап, ҡайнап һыуынған һыуҙа алты-һигеҙ сәғәт төнәтергә лә һөҙөргә. Мамыҡҡа манылған төнәтмәне күҙгә ябырға.\n8. Күҙ ҡабағы шешенгәндә.\nКомпьютерҙа күп эшләгәндән һуң, ғәҙәттә, күҙ һәм ҡабаҡтар ҡыҙара, борсой, ауырая. Бындай осраҡта ла каланхоэ һуты ярҙам итер - бер-ике тамсылап көнөнә өс-дүрт тапҡыр тамыҙырға.\nАлоэ япрағын уртаға киҫеп яраға ябырға һәм пластырь менән беркетергә. Бер нисә сәғәттән яра бөтәшә лә башлар. Япраҡты алмаштырып тороу мотлаҡ. Йә булмаһа, зарарланған ергә каланхоэ һутын да тамыҙырға була. Шулай иткәндә лә йәрәхәтләнгән тире йәһәт уңала.\n10. Янған осраҡта.\nАлоэның аҫҡы япраҡтарынан һығылған һутты марляға һеңдереп, бешкән урынға ябырға мөмкин. Шулай уҡ ит турағыстан үткәрелгән 50 грамм каланхоэны бер нисә ҡатлы марляға төрөп, ауыртҡан урынға һалырға була. Япманы һәр 8-10 сәғәт һайын алмаштырырға онотмаҫҡа кәрәк. Каланхоэ һутын йомортҡаның ағы менән буташтырып, янған ергә һылау ҙа файҙалы.\nҺәр дауалау сараһының кире яҡтары булыуы тураһында ла оноторға ярамай, бигерәк тә эскә ҡабул иткәндә. Шуның өсөн табип менән кәңәшләшергә онотмайбыҙ.


Октябрҙә Башҡортостанда ике ҙур байрам: 11 октябрь – Республика көнө һәм 25 октябрь – Ҡорбан байрамы билдәләнәсәк. Ошо көндәр ял тип иғлан ителде.\nБыйыл байрамдар кесе йомаға тура килә. Рәсәйҙең Хеҙмәт кодексына ярашлы, шаршамбы, йәғни 10 һәм 24 октябрҙә эш ваҡыты бер сәғәткә ҡыҫҡартыла. Байрам көндәре йыллыҡ төп һәм өҫтәмә түләүле отпуск иҫәбенә индерелмәй.\nБөгөн Өфөлә “Һөт иле-2012” 4-се Бөтә Рәсәй фестивале һәм һөт тармағы предприятиелары вәкилдәре ҡатнашлығында Бөтә Рәсәй кәңәшмәһе үтә. Унда беҙҙең райондан Баймаҡ ПМК-һының “Толпар” ЯСЙ-һы һәм “Башҡорт деликатестары” ит комбинаты ҡатнаша, үҙҙәренең продукцияларын тәҡдим итә.\n“Әйҙәгеҙ, бергә эшләйек!”\n15 сентябрҙә Башҡортостан Республикаһында киң масштабта “Let`s Do it! World Cleanup 2012”, йәғни “2012 – Бөтә донъяны йыйыштырыу: әйҙәгеҙ, бергә эшләйек!” граждандар акцияһы үтәсәк. Ул “Let`s Do it!” берләшкән граждандар хәрәкәтенең төрлө илдәге волонтерҙары инициативаһы менән ойошторолған акция. Был көндө бөтә ойошма, учреждение, предприятие коллективтарын үҙ биләмәләрен сүп-сарҙан таҙартыуға саҡырабыҙ. Халыҡ-ара экологик акциянан бер кем дә ситтә ҡалмаҫ, тип ышанабыҙ.\nБР Тәбиғәтте файҙаланыу һәм экология министрлығының Сибай территориаль комитеты.\n14 сентябрҙә иртәнге сәғәт 11-ҙә ҡаланың 4-се мәктәбендә Афғанстан һәм Төньяҡ Кавказдағы хәрби хәрәкәттәрҙә ҡатнашыусыларҙың дөйөм йыйылышы үткәрелә.\nҮҫмер балалар һәм йәштәр араһында суицид йәки башҡа төр кризис буйынса профилактика эштәре алып барыу маҡсатында тәүлек әйләнәһенә “Ышаныс телефоны” эшләй. Шылтыратыу бушлай. Т. 8 (347) 273-09-00.\nЯңы нигеҙ ҡотло булһын!\nҺигеҙ ғаиләгә асҡыс тапшырылды\nӘҙәм балаһына бәхетле булыу өсөн яратҡан эш һәм, әлбиттә, тормоштоң ел-дауылынан ышыҡ тапҡан, йылы ғаилә усағы дөрләп янған үҙ йорто кәрәк.\n7 сентябрҙә район хакимиәте башлығы И.Х. Ситдыҡовтың ҡулынан яңы фатирҙарҙың асҡысын алған ғаиләләр ҙә шатлыҡлы күҙ йәштәрен йәшерә алманы. Был кешеләр ҡаланың Еңеү урамы, 2-се йортта йәшәйҙәр ине. Билдәле булыуынса, ул йорт ныҡ иҫкергән һәм йәшәү шарттары ла насарайған.\nАвтор: Һаҡмар | Ваҡыты: 00:00 Комментариев нет:


Бассейнда һыу ингең килһә, Солтаншиндарға бар » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Баҡса » Бассейнда һыу ингең килһә, Солтаншиндарға бар\nБассейнда һыу ингең килһә, Солтаншиндарға бар 15.09.2017 // Баҡса\n— Иптәшем Марат иретеп йәбештереүсе булғас, бөтә нәмәләрҙе үҙе эшләне, — ти Әлфиә Солтаншина, ихаталары буйлап аптырап та, һоҡланып та йөрөүебеҙҙе күргәс.\nАптырамаҫлыҡ та түгел шул. Тағы ҡайһы өйҙөң ихатаһында бассейн тора икән? Түбәнге Ҡарышта ғына түгел, ә тотош Балтаста ла юҡтыр әле. Булһа ла, магазинда һатып алынған резина материалдан эшләнгәндәренә һауа тултырып ҡуйылғандары ғына барҙыр. Солтаншиндарҙыҡы иһә тимерҙән ҙур итеп яһалған. Менер өсөн баҫҡыстары ла бар. Тотонорға урыны ла эшләнгән. Бер төймәгә баҫһаң, бассейн көмбәҙ менән ҡаплана, саң да, сүп-сар ҙа төшмәй, йәғни һыу бысранмай. Тағы төймәгә баҫыуың була, көмбәҙ асылып китә. Ысынлап та, был ҡоролмаға ифрат һоҡланырлыҡ.\nҒөмүмән, Мараттың ҡулдары алтын икән. Бәләкәй генә ихатала нимә генә эшләмәгән ул. Душ бүлмәһе лә, сәй эсә, ял итә торған беседкаһы ла, әллә нисә кеше ултырырлыҡ бәүелсәге лә, гамагы ла, әйләнә торған креслоһы ла, тип-тигеҙ карауаты ла... Һәр береһенең өҫтөнә ҡояштан һаҡлана торған өҫҡорма эшләнгән. Бындай ҡоролмаларҙы күргәндән һуң, әллә Солтаншиндар гел ял итеп кенә ултырамы икән тигән уй ҙа килеп ҡуя. Ултырһаң, ауылда эш бармай инде ул. Кәртә тулы ҡош-ҡорт, мал аҫрайҙар, өй янындағы баҡсаларында картуф, ҡабаҡ, әллә нисә төрлө салат, помидор, ҡыяр, борос, шулай уҡ бер нисә төрлө кәбеҫтә, тәмләткес үләндәр, хатта көнбағышына тиклем үҫтерәләр. Ҡар баҙын да баҡсаға эшләп ҡуйғандар, йәшелсәләрен шунда һаҡлайҙар.\nСолтаншиндарҙың тағы бер байлығын әйтмәнек бит әле. Әллә дүрт, әллә биш мейестәре бар — һәр ҡайһыһының үҙ тәғәйенләнеше. Береһендә шашлыҡ бешә, икенсеһендә тауыҡ ҡыҙа, өсөнсөһөндә аш ҡайнай, дүртенсеһендә малдарға өҫтәмә аҙыҡ әҙерләнә. Иң мөһиме — улар ыҡсым ғына итеп эшләнгән, ҙур урынды биләмәй. Ихатаның төрлө ерҙәренә ҡуйылғас, күплеге лә күҙгә салынмай. Әлеге лә баяғы Мараттың оҫта ҡулдары тыуҙырған инде уларҙы.\nСолтаншиндарҙа бер нәмә лә әрәм булмай. Ябай ғына пластик һыу һауыттарынан пальма эшләп ҡуйылған. Был бейек “ағас” әллә ҡайҙан юлдан күренеп тора. Шул уҡ һыу һауыттарын ҡырҡып, биҙәп, төрлө йәнлек, ҡош-ҡорт яһап ҡуйғандар. Ҡатыны Әлфиә һәм Башҡорт дәүләт педагогия университетында уҡып йөрөгән ҡыҙы Алһыу уларға йән өргән: күҙҙәрен, ҡаштарын, танау, ауыҙҙарын яһап ҡуйғандар, тере тип торорһоң. Сәскәләр өсөн дә һыу һауыттары файҙаланылған. Кәртә-ҡураларындағы һәр ишек матур буяуҙар, төрлө һүрәттәр менән биҙәлгән. Юҡҡа ғына Солтаншиндар быйыл Экология йылында районда уҙғарылған “Өлгөлө ихата” конкурсында II урынды алмаған икән! Ысынлап та, һоҡланып туйғыһыҙ һәм өлгө алырлыҡ.


Ҡолонсаҡ саптар булыр бер саҡ » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Тубырсыҡ » Ҡолонсаҡ саптар булыр бер саҡ\nҠолонсаҡ саптар булыр бер саҡ 28.12.2013 // Тубырсыҡ / Әҙәбиәт\nҠәҙерле балалар! Йылҡы йылына аяҡ баҫыуыбыҙ уңайынан аттар хаҡында хикәйә тәҡдим итәбеҙ. Ҡолонсаҡтай шаян, етеҙ булығыҙ!\nОлатайҙарҙың баҡсаһына барған юлда матур ауылдар, иген баҫыуҙары, мал көтөүҙәре осрай. Ғәзизә менән Һәҙиә айырыуса йылҡы өйөрөн күҙәтергә ярата. Уларҙың олатаһы аттарға төрлөсә иркәләп өндәшеүсән. Ҡолонсаҡ ҡойроҡ сәнсеп уйнаҡлағанда: “Шәп сапҡыр булырға оҡшаған!” — тип һоҡлана, “Ерәне менгегә тартҡан, буҙы — еккегә”, — ти, һынаулы ҡарап. Һәҙиә был һүҙҙәрҙе әлегә аңлап етмәй. Апаһы иһә байтаҡ нәмәне белә, өлкәндәрҙең һүҙенә ҡушылып та китә. Башҡорт ҡыҙы йылҡы малына бәйле төшөнсәләрҙе белергә тейеш инде.\nАттар уҙышырға ярата. Һабантуйҙарға кешеләр сабыш ҡарарға ғына килә кеүек тойолоп та китә ҡыҙҙарға, сөнки һыбайлылар күренеү менән барлыҡ халыҡ бәйге юлын түңәрәтеп баҫа һала. Уҙышты ҡысҡырышып, ярһып күҙәтәләр.\nОлаталары ҡыҙыл менән һары ҡатыш төҫтәге аттарҙы “ерән” тип атай, “менге булыр” тигәненә атланып йөрөү ҡулай буласағы билдәле. Сапҡыр менән йөк ташып булмай, был эшкә екке ат һәйбәт: ул сыҙамлыраҡ, көслөрәк. Ә ана тегенеһен, күкһел, көлһыу төҫтәгеһен, “буҙ” ти олатай. Башҡаларына ҡарағанда мыҡтыраҡ, боттары ла йыуаныраҡ был ҡолонсаҡтың.\nҠыҙҙар өйөрҙө ҡарай-ҡарай болон янынан яйлап ҡына уҙҙы. Алда һап-һары баҫыу күренде. Оҙон һабаҡтарға тәрилкә элеп сыҡҡандармы ни!\n— Өләсәй, нимә үҫкән ул бында?\n— Көнбағыш, балаҡайым.\n— Ә ниңә ундай исем биргәндәр?\n— Гел генә көнгә, ҡояшҡа бағырға яратҡаны өсөн.\n— Ямғырһыҙ, эҫе йылдарҙа улар, киреһенсә, ҡояштан йәшенә, уға елкәһен ҡуя, — тип һүҙгә ҡушылды олаталары. — Юҡһа тиҙ генә ҡороп бөтәләр.\n— Ә уларҙы ниңә үҫтерәләр, матур булғаны өсөнмө?\n— Орлоғо өсөн.\n— Ә орлоғон ни эшләтәләр?..\nӨләсәләре ҡыҙҙарҙың икеһен дә һөйөп алды:\n— И-и-и, ҡолонсаҡтарым, аҡыллыларым, күп нәмәне өйрәнәһегеҙ бар әле. Бәхетле, тәүфиҡлы, иманлы булып үҫегеҙ инде.\nӨлкәндәр гел шулай “ҡолонсаҡтарым” тип иркәләй уларҙы. Матур шул был малҡайҙар. Аҡыллы ла, изгелекле лә, эшсән дә, уҙышсы ла. Шуға күрә уларға оҡшатыу ҡыҙҙарҙың күңеленә ҙур кинәнес бирә.\nТотош уҡырға 1 227\nТотош уҡырға 1 363\nТотош уҡырға 1 223


Куйбышев тимер юлында нефть ташыу өлөшө артты // Иҡтисад | новости башинформ.рф\nКуйбышев тимер юлында нефть ташыу өлөшө артты\n16:53, 18 сентября 2009 Иҡтисад\nКуйбышев тимер юлы йыл башынан алып 2,8 миллион тонна самаһы нефть продукттары ташыны, был былтырғы күрһәткестән һигеҙ процентҡа артығыраҡ.\nКуйбышев тимер юлының йәмәғәтселек менән бәйләнеш буйынса хеҙмәте хәбәр итеүенсә, быйыл тәүге тапҡыр август айында Куйбышев магистрале буйлап ташылған нефть продукттары күләме уҙған йыл кимәленән артып китте. Августа бөтәһе 4,9 миллион тоннанан ашыу йөк ташылды, был план күрһәткесенән ике процентҡа артығыраҡ.\nБашҡортостан бүлексәһе нефть продукттары ташыу буйынса, ғөмүмән, лидер булып тора. Бынан тыш, бөтә Куйбышев магистрале йөк әйләнешенең яртыһы тиерлек уның өлөшөнә тура килә.


Материалы за Март 2009 года » Страница 3 » Архив газеты "Йәшлек"\nАуыҙыңа кергәнде сәйнәргә иренмә.\nЙорт кәрәк, йорт йәки Ауыл йәштәренә нисек «ҡыйыҡ»лы булырға? Башҡортостан » Милли проекттар\nБөгөн киң матбуғат сараларында йәштәрҙе торлаҡ менән тәьмин итеү өсөн шарттар булдырылыуы тураһында күп яҙыла. Бигерәк тә ауылда йәшәүсе йә-ки йәшәргә теләү-селәр өсөн уңайлы шарттар, льготалар күп кеүек. Шулай ҙа торлаҡ мәсьәләһен хәл иткәндә дәүләт ярҙамына кемдәр дәғүә итә ала?\nНорматив документтарға килгәндә, уларҙың муниципаль, республика һәм федераль кимәлдәгеләре бар. Махсус программалар ауылдың социаль үҫешенә йоғонто яһау өсөн төҙөлгән, һәм улар әүҙем эшләй.\nСиреүсе мәктәбе 90 йыллығын kаршыланы Яңылыҡтар\nСиләбе өлкәһе Сосновка районының башҡорт теле уҡытылған берҙән-бер Сиреүсе мәктәбенә 90 йыл тулды. 1919 йылдың февралендә асылған мәктәптә Әлеш, Туҡтыбай, Мамай һәм яҡын тирәләге башҡа бик күп ауыл балалары белем ала.\nУҡытыу башҡорт телендә ғәрәп графикаһы нигеҙендә яҙылған дәреслектәр буйынса алып барыла. 1930 йылда ете йыллыҡ уҡытыуға күсәләр, бөтә фәндәр шулай уk башҡорт телендә, ләкин латин графикаһында уҡытыла. 1931 йылда беренсе пионер отряды ойошторола. 1940 – 1941 йылдарҙа кириллица нигеҙендә башҡорт алфавиты индерелә. 1957 йылда һигеҙ йыллыҡ белем биреүгә күсәләр. 1962 йылда уҡытыу рус телендә алып барыла, туған телде өйрәнеү тыйыла. 1976 йылдың октябрендә яңы мәктәп бинаһы төҙөлә. 1989 йылдан предмет булараҡ башҡорт теле өйрәнелә башлай.\n«Рәхмәт һиңә, Гөлмилә, барыһы өсөн дә. Тик ирендәреңдең ҡайнарлығын татыу миңә яҙмағандыр инде», – тигән уйҙар менән урынымдан ҡуҙғалдым.\nҠыҙҙар һуңғы курста уҡығанда ла үҙемдә яндарына барып йөрөмәҫкә көс таптым. Курс февралдә тамамланды. Әйберҙәре ауыр булғанлыҡтан оҙатып ҡуйыуҙы джентльменлыҡ бурысы итеп иҫәпләнем. Самолетҡа ултырҙылар. Самолет, ҡырпаҡ ҡарҙан буран туҙҙырып, күтәрелеп китте. «Хуш, Гөлмилә», – тип тороп ҡалдым йәш ҡар туҙаны эсендә.\n«Райондың иң алыҫтағы бер ауылына эшкә ебәрелгән», – тигән хәбәр килде. Дүртенсе курста уҡығанда медицина институтына уҡырға ингән Көнһылыу исемле ҡыҙ ауыл күстәнәстәре менән бергә минең өсөн ҡаранан да ҡара ҡайғыға тиң хәбәр ҙә килтергән. «Айсберг кейәүгә сыҡҡан...»\nЯҙҙым туҙға... Әҙәбиәт » Шиғырҙар\nЙәшлек ике килмәй, тиҙәр...\nМин дә һиңә бер килдем.\nҮкенескә ҡалмаһын, тип,\nБер килгәндә гөр килдем!\nИрәүән барҙа ит үлмәҫ Сәләмәтлек, Башҡортостан\n(лилия кудреватая, саранка). Лилиәләр ғаиләһенә ҡараған был матур сәскәле үҫемлекте хәҙер тәбиғәттә табыуы ҡыйын. Халыҡ фольклорында уның йотлоҡ йылдарында киң таралған ризыҡ булыуы йыш иҫкә алына. Миңә ҡалһа, ауыл тирәләрендә һарынаның юҡҡа сығыуы ла шуға бәйлелер. Уның ҡарауы, лилиәләр хәҙер һәр баҡсаның күркәм биҙәге булып ултыра.\nОҙон ғүмерле (ә уны егерме йылға яҡын йәшәй, тиҙәр) һарынаның ярайһы уҡ тәрәндә үҫкән бүлкәт-бүлкәтле һуғанбашы ҡуш йоҙроҡтай булыуы мөмкин. Һуғанбашты сей килеш ашарға ла, бешерергә лә ярай. Башҡорт халҡында һарынанан бешерелгән бутҡаның тәлге тигән исеме бар. Бик тәмле һәм туҡлыҡлы, майлыраҡ бүлбеләрҙе тәмләп ҡарар өсөн баҡсала үҫкән сәскәнең тамырын ҡаҙыу ҙа етә. Үкенескә күрә, шунан артығын тәҡдим итеп булмай, сөнки һарына беҙҙең яҡтарҙа бик һирәк ҡалған.\nМикротулҡынлы мейестә әҙерләнгән бутербродтар Башҡортостан\nБутербродтарҙы әҙерләгәндә, бер нисә кәңәште иҫтә тотоғоҙ.\nИкмәктең аҫты көймәһен һәм мейес эсенә артыҡ быу сыҡмаһын өсөн уның аҫтына фольга ҡуялар. Бутербродтарҙы тулҡын аҫтында оҙаҡ тотһаң, икмәктең ҡатыуын онотмағыҙ. Ит, ветчина һәм колбасаны ҙур киҫәкләп түгел, ә бер нисә йоҡа киҫәккә бүлгеләргә кәрәк. Түбәндәге бутербродтарҙың бөтәһе лә мейесте бар көсөнә асып эшләнә.\nВетчиналы бутерброд. Бер телем аҡ икмәк, 2 – 3 йоҡа телем ветчина (йәки колбаса), 2 – 3 телем помидор, 2 балғалаҡ ыуылған сыр.\nИкмәк телеменә ветчинаны һәм помидорҙы теҙеп, өҫтөнә сыр һибәләр. Ярты минут йылытырға кәрәк.\nБашҡалар ҡояшына ҡыҙынып...– 2 Яңылыҡтар » Спорт\nШулай итеп, ярыштарҙың иләгенән төшөп ҡала-ҡала, Гагарин кубогына өмөт итеүселәрҙең өс командаһы билдәле булды. Башта был уңышҡа ошо серияла әллә ни ҡаршылыҡ күрмәгән Мәскәүҙең «Динамо» хоккейсылары өлгәште. КХЛ дебютанты Латвияның «Динамо» клубын 1/8 финалда өс уйында еңел генә отҡас, сирекфиналда уларға ҡаршы данлыҡлы ЦСКА уйынсылары сыҡҡайны. Сыҡҡайны, тибеҙ, сөнки улары ла көтмәгәндә өс осрашыуҙа 2:1, 7:1 һәм 5:1 иҫәптәренә еңелде. Әгәр инде «Динамо», ысынлап та, көслө икән, тимәк, бәйгенең төп дәғүәсеһе булыр, моғайын. Тик әлегә ярымфиналда уларҙың дәғүәсеһе билдәһеҙ.\nҺеҙ яҡшы хужабикәме? Конкурстар, Сәләмәтлек\nҺәр ҡатын-ҡыҙҙың үҙен уңған хужабикә итеп күргеһе, ошо хаҡта маҡтау һүҙҙәре ишеткеһе килә. Әммә ҡайһы саҡта бындай һүҙҙәрҙе бик оҙаҡ көтөргә тура килә! Ә беҙ һеҙгә икенсе юл тәҡдим итәбеҙ. Түбәндәге һынамыш һорауҙарына яуап биреп, балдарҙы иҫәпләп сығығыҙ ҙа, үҙегеҙҙең ниндәй хужабикә булыуығыҙҙы күрерһегеҙ.\n1. Һеҙгә һыуытҡыс, телевизор, кер йыуыу машинаһы һәм киске күлдәк һатып алырға кәрәк икән, әммә шуларҙың береһен генә алырға мөмкинлек бар. Нимәне һатып алыр инегеҙ?\nавторы: admin | 14 марта 2009 | Фекерҙәр (0) | Тотош уҡырға


Һуңғы аҙнала йәмәғәт транспорты киҫкен мәсьәләгә әйләнде | ГТРК «Башкортостан» — Новости Уфы и РБ\nҺуңғы аҙнала йәмәғәт транспорты киҫкен мәсьәләгә әйләнде\n21 июля 2016 — 15:43 ГТРК «Башкортостан»\nИртән кешеләр автобус көтөп эшкә бара алмай интегә, кискеһен ҡайта алмай ыҙалана. Рөхсәт ҡағыҙҙары булмай тороп рейсҡа сыҡҡан водителдәргә ҡарата талаптарҙы көсәйтеү бына шундай эҙемтәләргә килтерҙе. Юл хәрәкәте именлеге дәүләт инспекцияһы, юлдарҙы күҙәтеү идаралығы машиналары дежурға сыҡты. Биш көн эсендә автобус водителдәре бер-нисә тапҡыр тикшерелгән. Шуға ла туҡталыштарҙа кеше күп. Ә рөхсәт ҡағыҙҙары булмаған водителдәр штрафтарҙан ҡурҡып рейсҡа сыҡмауҙы хуп күрҙе. Биш көн эсендә генә инспекторҙар 4 мең 200 тәртип боҙоу осрағын асыҡлаған. Эсеп руль артына ултырған ике водитель ҡулға алынған. Автобус операцияһы 25 июлгә тиклем дауам итәсәк.


Төбәк данын таратып » Яйыҡ гәзите | Газета Яик\nЯйыҡ гәзите » Сәйәсәт, иҡтисад » Төбәк данын таратып\nТөбәк данын таратып01.11.2016\nТормош шулай инде, берәүҙәр «...хәҙер барыһы ла тик аҡсаға ҡоролған, кеше мөнәсәбәттәренә урын ҡалманы. Ә йәштәр тамам аҙҙы!» - тип ләстит һата, икенселәр иһә буш ваҡыттарында бер ниндәй түләү талап итмәйенсә тик йөрәк ҡушыуы буйынса бар йәмәғәт өсөн кәрәкле эштәрҙе ихлас күңелдән башҡара. Юҡҡамы ни, Рәсәйҙә ирекмәндәр хәрәкәте киң йәйелде. Ауырыу сабыйҙарҙы хәстәрләйҙәр, экологик өмәләр үткәрәләр, юл хәрәкәте ҡағиҙәләре күҙәтелеүҙе контроль аҫтына алалар, сит ил делегацияларын хеҙмәтләндерәләр, бәләгә юлыҡҡан йәнлектәрҙе ҡайғырталар һ.б. Бындай йәштәргә һоҡланмау мөмкин түгелдер.\nСанкт-Петербург ҡала-һында Бөтә Рәсәй ирек-мәндәр форумы үтте. Һәм ундағы «Ирекмән- 2016» конкурсында «Социаль ирекмәнлек: йәнлектәргә ярҙам» номинацияһында Анна Мөхәмәтйәрова еңеүсе тип танылды. Конкурста Рәсәйҙең 85 төбәгенән ҡатнашалар, һәммәһе 1500 заявка ҡарала. Ҡаты эксперт комиссияһы тикшергәндән һуң, финалға ни бары 54 дәғүәсе ҡалдырыла.\nЯҡташыбыҙға 21 йәш, ғаиләле. Силәбеләге Көньяҡ-Урал универ-ситетының 4-се курс студенткаһы. Хәҙер уға проектын тормошҡа ашырыу өсөн 100 мең һум аҡса бүленә. Проекты йәнлектәрҙе һаҡлау һәм яҡлау менән шөғөлләнгән ирекмәндәргә квали-фикациялы әҙерлек ойош-тороуға бағышланған - ОВЗО («Обучение волонтеров зоозащитных организаций»). Февраль-сентябрь айҙарында яңы методика үҙебеҙҙә уңышлы һынау үтә. Был дәрестәрҙә ирекмәндәр хайуандарҙың сирҙәрен билдәләү, ярҙам күрһәтеү, профилле рәсми инстан-циялар менән эшлекле бәйләнешкә инеү, доку-мент тултырыу буйынса башланғыс белем ала. Хатта ветеринар етәксе-легендә укол ҡаҙарға өйрә-нәләр. Бындай төплө, фәнгә нигеҙләнгән алым башҡа ерҙә юҡ, ыңғай тәжрибәне киң таратыу өсөн брошюра-буклеттар сығарылған. Хәҙер, грант алғас, был курстар дауам итәсәк. Теләүселәр - йәнлектәр-ҙе һаҡлау ойошмаһына мөрәжәғәт итә ала.\nАнна алсаҡ, йор һүҙле икән. Беҙҙең үтенес буйынса оло йыйын ту-раһында түбәндәгеләрҙе бәйән итте:\n- Был, әлбиттә, минең шәхси ҡаҙаныш түгел. Йәмғиәтебеҙ бик актив эшмәкәрлек алып бара, район хакимиәте башлы-ғы урынбаҫары Зөһрә Гордиенко, БР Хеҙмәт һәм халыҡты социаль яҡлау министрлығынан Алһыу Монасипова һәм Роза Кузьменко, БР Йәштәр сәйәсәте һәм спорт министрлығы, БР Ирекмәндәр хәрә-кәте һәм йәштәр инициативаларына булышлыҡ итеү үҙәге исеменән Илшат Бикҡолов һәм башҡалар ҙур ярҙам күрһәтте. Минең өсөн интернет селтәрендә тауыш биргән бар кешеләргә оло рәхмәтемде еткерәм! Санкт-Петербургта 1500 кеше алдында сығыш яһар алдынан бер аҙ ҡурҡа инем, Башҡортостан делегацияһы ағзаларының дәртләндергән тауыш-тарын ишеткәс бөтә республиканы тап мин кәүҙәләндергәнемә күңел менән төшөндөм һәм был көс бирҙе. Ә еңеүсе итеп иғлан иткәстәре, Башҡортостанды лайыҡ-лы вәкилләй алыуыма шул тиклем шатлыҡ һәм ғорурлыҡ кисерҙем - күҙ йәштәрен тыйып булманы.\nБыл эш менән 2010 йылдан, Учалыбыҙҙа Йәнлектәрҙе һаҡлау йәмғиәте барлыҡҡа килеү менән шөғөлләнә башланым, - тип һөйләне беҙгә Анна, - бәләгә ҡалған ыласын, ҡарсыға, көҙәндәргә ярҙам иткәнем булды, шулай ҙа күберәген эт һәм бесәйҙәр инде. Кемдер ала ла, ялҡҡас урамға сығарып ырғыта, улар сикһеҙ үрсей баш-лайҙар. Берәҙәк эттәр өйөрҙәргә тупланып кешеләрҙең үҙҙәренә лә ҡурҡыныс барлыҡҡа килтерә башлай. Ә бит был проблеманы кешесә хәл итеү ҡатмарлы түгел: ветеринарҙарға мөрәжәғәт итеп йорт хайуанын стерилләргә генә кәрәк. Ә иң мөһиме - һәр саҡ кеше булып ҡалырға, мәрхәмәтлекте юғалтмаҫҡа. Ниндәйҙер йәнлекте аҫрарға алған-һығыҙ икән, тап һеҙ уның өсөн яуаплы!\nБына шулай, Экология йылын ике ай алдан федераль кимәлдәге еңеүҙәр менән ҡаршылай башланыҡ. Экология - тере йәндәрҙең үҙ-ара һәм тирә-яҡ мөхит менән татыу йәшәү мөмкинлеге һәм кәрәклеге тураһында ғилем. Был конкурсҡа туп-тура ҡағылышлы.\nP.S. Ойошманың үҫеш буйынса менеджеры Лариса Кербер беҙгә белдереүенсә, Анна йәнлектәргә генә ҡарата мәрхәмәтле түгел. Тормош иптәше менән икәүләп ауыр хәлдә ҡалған кешеләргә эскерһеҙ ярҙам иткәндәре лә булған. Алма ағасынан йыраҡ төшмәй, тиҙәр. Анна - Учалы Йәнлектәрҙе һаҡлау йәмғиәте етәксеһе Татьяна Чадченконың ҡыҙы. Ә олатаһы - ғалим, район ҡаҙылма байлыҡтарын үҙләштереүгә ифрат ҙур өлөш индергән, Учалы тау-байыҡтырыу комбинатының баш геолог вазифаһын биләгән А.В.Чадченко. Андрей Васильевич йәмәғәтселек эштәре менән дә әүҙем, ихлас күңелдән шөғөлләнде, иҫән булһа, ейәнсәренең еңеүенә бик тә ҡыуаныр һәм хуплар ине.\n12-14 майҙа ҡалабыҙҙа «Ер аҫты байлыҡтарын үҙләштереү» һөнәре буйынса урта уҡыу учреждениелары олимпиадаһының тамамлау этабы үтте. Башҡортостан,... Тотош уҡырға\nҮкенес, һуңғы көндәрҙә төбәгебеҙҙең яман даны ла киң таралды. Районыбыҙ ауылдарының береһендә көн күргән йәш ир стаффордшир терьеры тоҡомло уҫал эт... Тотош уҡырға\nСүплеккә әйләндермәҫкә ине\nБөгөн - Бөтә донъя тирә-яҡ мөхитте һаҡлау көнө. «Кеше тирәләй мөхит проблемалары» исеме аҫтында Стокгольм халыҡ-ара конференцияһы 1972 йылдың 5... Тотош уҡырға\nЯҙмыштары кеше ҡулында\nУчалыла бына өс йыл инде хайуандарҙы яҡлау төбәк йәмғиәте эшләй. Уның ҡарамағында 4 гектар ер бар ғәм бында эт-бесәйҙәр өсөн комплекслы бина төҙөү... Тотош уҡырға\nМуниципаль район хакимиәтендә ветерандар эштәре буйынса Координация советы ултырышы үтте. Кәңәшмәлә хакимиәт башлығының социаль сәйәсәт буйынса... Тотош уҡырға


Һөйөндөрҙө лә, көйөндөрҙө лә…\nРайонға эш сәфәре менән Башҡортостан Республикаһының мәҙәниәт министры Әминә Шафиҡова (һүрәттә уңда) килде. Министр тәүҙә “Мәҙәни мөхит” милли проекты сиктәрендә Сосновка мәҙәниәт йортонда барған ремонт эштәре менән танышты, аҡсаның маҡсатҡа ярашлы ҡулланылыуы һәм эштәрҙең планға ярашлы барышын ҡараны.\n1988 йылда колхоз иҫәбенә төҙөлгән ике ҡатлы таш бина яҡшы торошта. Утыҙ йылдан ашыу ваҡыт эсендә унда бер ҡасан да капиталь ремонт үткәрелмәгән, ни бары ҡыйығы ғына алыштырылған. Ремонт барышында тәҙрәләр, өлөшләтә ишектәр замансаға алыштырылған, мәҙәниәт усағына ингән ишек алды бетонлап, плиткалар түшәлгән, запас сығыу урыны булдырылған, вентиляция ҡоролмаһы бар, мебель, компьютер өҫтәле, шкафтар һатып алынған, подвалда ремонт эштәре башҡарылған. Былтыр мәҙәниәт йорто аппаратура, сәхнә кейемдәре менән тәьмин ителгән. Был күләмле эштәр өсөн республика ҡаҙнаһынан бүленгән 3 миллион һумдан ашыу аҡса тулыһынса маҡсатҡа ярашлы тотонолған.\nКиләсәктә тамаша залында иҙән һәм стеналарҙы яңыртыу, янғын сигнализацияһын тулыһынса алмаштырыу, канализация һәм һыу үткәреү, китапхананы ремонтлау, музейҙың ишеген киңәйтеү һәм бөтә ишектәрҙе лә пластикка алмаштырыу, балалар бүлмәһе эшләү планлаштырылған. Шулай уҡ подвалда мини спортзал һәм бейеүселәр шөғөлләнеү өсөн ҡоролмалар ҡуйылған бүлмә буласаҡ. Был эштәр өсөн муниципаль район бюджетынан 1 миллиондан ашыу аҡса бүленәсәк, проект-смета документацияһы әҙер.\nМәҙәниәт йортонда кесе, урта һәм өлкәндәр төркөмөнөң 3 бейеү түңәрәге, “Зифа” ҡатын-ҡыҙҙар йыр ансамбле, шахмат һәм бәйләү түңәрәктәре эшләп килә. Клуб директоры Әнүзә Ишбирҙина йәнә ҡурай түңәрәген ойоштороуҙы маҡсат итеп ҡуйған. Бының өсөн икенсе ҡатта бүлмә лә ҡаралған.\nӘминә Ивний ҡыҙы шулай уҡ Ағинәйҙәрҙең “Башҡорт өйө” бүлмәһенә күҙ һалды, уларҙың уңыштары, ҡул эштәре менән танышты, мәктәп музейын ҡараны (мәктәп бәләкәй булғанлыҡтан, ул бында урынлашҡан). Экспонаттарҙың бай һәм төрлө булыуы министрҙа һоҡланыу тойғоһо уятмай ҡалманы. Милли ҡомартҡыларҙы матур һәм яҡшы торошта һаҡлаған сосновкаларға рәхмәтен белдерҙе.\nМуниципаль райондың мәҙәниәт идаралығы начальнигы Ирек Иҫәнғужин әйтеүенсә, ремонттан һуң Сосновка мәҙәниәт усағына күп тармаҡлы ауыл клубы исеме биреләсәк һәм сентябрҙә яңы төҫ алған бина ишектәрен асасаҡ, эргә-тирәләге ауыл халҡы бында һәләттәрен үҫтереп һәм буш ваҡыттарын файҙалы итеп уҙғарыр, төрлө кимәлдәге конкурстар үткәрер.\nӘминә Шафиҡова шулай уҡ ҡала Мәҙәниәт һарайы торошо менән дә танышты. Уны ҡала хакимиәте башлығы Сергей Поляков, мәҙәниәт идаралығы начальнигы Ирек Иҫәнғужин, Мәҙәниәт һарайы директоры Сергей Михайлов оҙатып йөрөнө.\n1931 йылда төҙөлгән бина күптән инде авария хәлендә һәм тиҙ арала ремонт талап итә. Бина “Мәҙәни ҡомартҡы объекты” булғанлыҡтан, уны реставрациялау тыйыла. Әминә Шафиҡова бинаның тышҡы торошон һәм биләмәһен ҡараны, Мәҙәниәт һарайын нисегерәк итеп ҙурайтыу мөмкинлеген, тирә-яғындағы иҫке ваҡ төҙөлөштәрҙе алып ташлау мәсьәләһен ҡуҙғатты. Етәкселәргә эште тейешле документтарҙы әҙерләүҙән башларға һәм артабанғы эш алымдарын аңлатты.\nӘле бында эшләп килгән 30 ижади коллективтың 15-е “халыҡ” һәм “ѳлгѳлѳ” исемдәренә эйә. Кәмендә йыл ярымға ремонтҡа ябылған хәлдә уларҙы ваҡытлыса ҡайҙа урынлаштырыу тураһында ла һүҙ алып барылды.\nБинаның эсенә үткәс, уның торошо кәйефте тағы ла нығыраҡ ҡырҙы тиһәң, һис кенә лә хата булмаҫ. Подвалда сығып ятҡан ер өҫтө һыуҙары арҡаһында стеналар, иҙәндең аҫҡы ҡатламдары бәшмәк менән ҡапланған, бар ерҙә лә дымлылыҡ көслө. Балалар бейеү түңәрәге һәм спорт секцияһы залдарының стеналары, аптырағандың көнөнән ваҡытлыса булһа ла, ОСБ материалы менән ҡаплап ҡуйылған, подвалда күп ерҙә терәүҙәр тора.\nМәҙәниәт һарайын ремонтлау өсөн 1 миллиард 245 миллион һум аҡса талап ителә. Район һәм республика бюджетының бындай сумманы бүлеү мөмкинлеге юҡ. “Иҙел башындағы ҡала Мәҙәниәт һарайы беҙҙең өсөн бик ҙур проблемалы проект булып тора. Бинаның торошо насар, сөнки ул бик иҫке, бында бер ҡасан да капиталь ремонт үткәрелмәгән.\n“Бөгөнгө көндә беҙ ҡайһы бер ҡарарҙарҙы ҡабул иттек, артабан эштәрҙе нимәнән һәм нисек башлау тураһында уйлашабыҙ. Уға ремонт эшләнерме, йәки яңы бина төҙөү кәрәкме – әлегә билдәһеҙ. Быны беҙ республика етәкселеге менән бергәләп хәл итәсәкбеҙ”, - тине Әминә Ивний ҡыҙы.


Өфөлә сираттағы коммуналь авария\nБөгөн Дим районында һыуүткәргес сафтан сыҡты. Һөҙөмтәлә көньяҡ баҙар биләмәһе һыу аҫтында ҡалды.\nӘлегә яуаплы ойошмаларҙан бер ниндәй ҙә аңлатма алып булманы. Ғәҙҙәттән тыш хәл урынында ремонт эштәре дауам итә. Әйтергә кәрәк, был һуңғы аҙнала баш ҡалала теркәлгән өсөнсө авария. Иҫегеҙгә төшөрәбеҙ, ҡыҙыҡлы видеояҙмаларҙы беҙҙең телефонға һәм ватцапҡа ебәрергә мөмкин. Уның һандары 8 937 300 20 23.


Ауырғазы районында баҫыу көнө уҙғарыла | ГТРК «Башкортостан» — Новости Уфы и РБ\n08 сентября 2020 — 11:38 ГТРК «Башкортостан»\nУл соя һәм кукуруз үҫтереүгә арнала. Ауыл хужалығы министрлығынан хәбәр итеүҙәренсә, семинарҙа ҡатнашыусыларға Рәсәйҙең «Кубань», «Соко» компанияларынан сояның һәм кукуруз гибридтарының яңы сорттары күрһәтеләсәк. Шулай уҡ баҫыу көнөндә ҡатнашыусылар «Салауат» крәҫтиән-фермер хужалығында соя һәм кукуруз сәсеү менән танышасаҡ. Кукурузды, сояны бер ҡыҫҡа интенсив сәсеү әйләнешендә эшкәртеү файҙалы, тип билдәләй эксперттар. Кукуруз гибридтарын һәм сояның сорттарын дөрөҫ һайлау ошо культураларҙың сәсеүлектәренә киҫешмәҫкә мөмкинлек бирә, агрономға һәм ҡулланылған техникаға йөкләмәне кәметә. Соя тупраҡҡа яҡшы тәьҫир итә, сөнки, билдәле булыуынса, соя – ер «санитар»ы.


Ҡашҡалаша ауылы янында республика Башлығы тоҡомло сусҡалар үрсетеүсе «Өфө селекция-гибрид үҙәге» асыҡ акционерҙар йәмғиәтенең баҫыуҙарын ҡараны.\nИвестиция проекты 2012 йылдан алып «Эксима» агросәнәғәт холдингы тарафынан тормошҡа ашырыла. 2016 йылда малсылыҡ комплексы проект ҡеүәтенә сыҡҡан, дөйөм сусҡалар һаны 24 меңгә еткән. Тоҡомло мал республика хужалыҡтарына һәм ит ризыҡтары етештереүгә йүнәлтелә.\nСифатлы мал аҙығын булдырыу йәһәтенән Өфө селекция-гибрид үҙәге бойҙай һәм арпа үҫтереү менән шөғөлләнә. Ойошма 4,4 мең гектар ерҙе ҡуртымға алған. Яҡын арала 2,7 мең гектарҙа ураҡ эштәре башлана. План буйынса арпаны бер гектар ерҙән 40 центнер, бойҙайҙы – 30 центнер йыйып алыу күҙаллана.\nРөстәм Хәмитов белдереүенсә, бөгөн баҫыуҙарҙың төп өлөшө ҡый үләндәре менән «сүпле» булып ҡала, тулы ҡеүәтле эшкә аграрийҙарҙың 10 проценты ғына әҙер. Республиканың ауыл хужалығы министры Илшат Фәзрахманов мәсьәләне ауыл хужалығы эштәрендә технологияларҙы теүәл үтәүсе уңышлы милекселәргә һөҙөмтәһеҙ ҡулланылған майҙандарҙы уларға өҫтәмә участкалар бүлеү иҫәбенә хәл итергә тәҡдим итте.\n– Ҡулдарынан килгәндәргә ярҙам итергә кәрәк, – тип билдәләне Рөстәм Хәмитов. — Яҡшы эшләгәндәргә, һис шикһеҙ, мөмкинлектәр биреү зарур.\nӨфө һәм Благовар селекция-гибрид үҙәктәре директорҙар советы ағзаһы Елена Климова әйтеүенсә, ерҙән бөтә сусҡа етештереү технологияһы башлана. Тоҡомло сусҡасылыҡтың уңышы 30 процентҡа малды үрсетеү шарттарына, шул иҫәптән уларҙы нимә менән туҡландырыуға бәйле.\nРеспублика Башлығы ҡатнаш аҙыҡ цехының һәм элеваторҙың эше менән дә танышты. 2016 йылда ғәмәлгә ашырылған проект аҙыҡ-түлек етештергәндә киләһе хәүефһеҙлек сылбырынан тора: әҙерләй торған игенде эшкәртеү алдынан ҡатнаш аҙыҡ лабораторияла ентекләп тикшерелә. Заманса ҡорамал бөтә технологияларҙы ла еренә еткереп эшләргә мөмкинлек бирә. Предприятие сусҡалар, эре мөгөҙлө мал һәм ҡош-ҡорт өсөн 16 төр ҡатнаш аҙыҡ етештерә.\n– Бындай заводтар республикаға кәрәк – бер завод ике-өс районға. Был заманса етештереү ысулы, заманса мал аҙығы. Уның һөт сифатына ла тәьҫире ҙур, – тине Рөстәм Хәмитов.\nМоиссев ауылында Башҡортостан Башлығы һөт продукцияһын етештереүсе «СН-Продукт» асыҡ акционерҙар ойошмаһында булды.\n2010 йылда Благовар районында һөт ҡабул итеү бүлегендә һөт эшкәртеү заводы барлыҡҡа килгән. Етештереү продукцияһын киңәйтеү һөҙөмтәһендә әҙер продукция һәм һөт эшкәртеү күләме арттырылған.\nБөгөн ойошма һөт, ҡатыҡ, ҡаймаҡ, май, йогурттар етештерә. Тәүлегенә 35 тоннанан ашыу һөт эшкәртелә. Предприятиела 85 кеше эшләй. Әҙер тауар республика магазин селтәрҙәренә оҙатыла.\nТөбәк етәксеһе етештереү бүлмәләрен ҡараны, продукция төрҙәре менән танышты һәм етәкселек менән үҫеш мөмкинлектәре буйынса фекер алышты.\nЗавод директоры Андрей Чистяков әйтеүенсә, яҡын арала һатыуға «Ауылдағы кеүек» билдә аҫтында ризыҡтар сығасаҡ. Ойошма өҫтәлмә һыуытҡыс ҡорамалдарында мохтаж. Уның өсөн тәғәйен бина һәм майҙан күптән инде әҙер.\n– Үҙ хеҙмәтегеҙгә таянып яңы етештереү заводы төҙөгәнһегеҙ. Афарин, – тине Рөстәм Хәмитов.\nЯзыков ауылында республика Башлығы дөйөм белем биреү мәктәбен ҡараны. Бында район үҙәгенән һәм яҡын аралағы ауылдарҙан 980 уҡыусы белем ала. Балаларҙы ауылдан алып килер өсөн өс автобус ҡаралған.\nУҡыу йорто ике бинанан тора. 2015 йылда башланғыс класс уҡыусылары өсөн тәғәйен бинала төҙөкләндереү эштәре үткәрелгән. Бинаның ҡыйығы, инженер селтәрҙәре алмаштырылған. Кластар заманса ҡорамалдар менән йыһазландырылған. 1995 йылда төҙөлгән урта кластар бинаһына ремонт талап ителә.\nРөстәм Хәмитов мәктәп майҙанын, класс бүлмәләрен һәм спорт залды ҡараны.\nРеспублика Башлығы мәктәптә, өйҙә һәм ялда балаларҙың хәүефһеҙлек мәсьәләләренә иғтибарын арттырыу буйынса әүҙем эш алып барыу әһәмите хаҡында белдерҙе. Был йәһәттән «Хәүефһеҙлек нигеҙҙәре» предметын уҡытыу сифаты юғары булырға тейеш.\nБинаны ремонтлау мәсьәләһенә килгәндә, төбәк Башлығы белдереүенсә, республика ремонт эштәренә сығымдарҙы йыш бүлә. Уның өсөн кәрәкле документтарҙы әҙерләү талап ителә.\n– Район хакимиәте менән берлектә ремонт проектын эшләгеҙ. Һеҙҙе планға индерербеҙ. Был маҡсатта аҡса күсерелә, сират һеҙгә лә етер, – тине республика Башлығы.\nСамарино ауылы янында Рөстәм Хәмитов «Ҡояшҡай» балалар һауыҡтырыу лагерын ҡараны. Йәйге миҙгелдә лагерь өс сменала эшләй. Әлеге ваҡытта бында 137 бала ял итә. Лагерҙың хәүефһеҙлеге видео камералар һәм «махус төймә» аша ла тәьмин ителә.\nТөбәк етәксеһе спорт майҙанын ҡараны, ашханаға инеп сыҡты, ял иткән балалар менән аралашты.\nӘлеге ваҡытта лагерға модернизация талап ителә. Тәү сиратта корпустарҙы, юлдарҙы ремонтларға һәм яңы мебель һатып алырға кәрәк.\nКиләсәктә үҙ эсенә балалар ялы үҙенсәлектәрен туплаған үҫеш концепцияһы әҙерләнәсәк. Лагерҙарҙы финанслау буйынса дәүләт программаһы булдырыласаҡ.\n– Беҙҙә ҡала ситендә урынлашҡан лагерҙарҙа йыл һайын 60 мең бала ял итә, – тине Рөстәм Хәмитов. – Был системаны тәртиптә тоторға кәрәк.


«Урал» волейбол клубының баш тренеры Даниэле Баньоли менән эшлекле осрашыу\n20 мартта Республика Йортонда Башҡортостан Башлығы Рөстәм Хәмитов «Урал» волейбол клубының баш тренеры Даниэле Баньоли менән осрашты. Унда 2017/18 уйын миҙгеле һөҙөмтәләре, клубты үҫтереү мөмкинлектәре һәм киләсәккә бурыстар ҡаралды.\n2018 йылғы Рәсәй чемпионатында «Урал» волейбол клубы мәрәйҙәр һаны буйынса һигеҙенсе урында теркәлде. Ләкин быйыл Бөтә Рәсәй волейбол федерацияһы урындарҙы еңеүҙәр һаны буйынса билдәләү формулаһын индерҙе. Шуға күрә 12 матчта еңеү яулаған «Урал» туғыҙынсы урынға төштө.\n– Миҙгел һөҙөмтәләре беҙ көткәнсә түгел икәнлеген яҡшы аңлайбыҙ, – тине Рөстәм Хәмитов. – Ләкин, дөйөм алғанда, команданың сығышы тотороҡло һәм ышаныслы. Клубтың составы көслө. Һуңғы ике уйын һөҙөмтәләрҙең булыуын күрһәтте. Киләһе миҙгелдә команда уңыштарға ирешер, тип ышанғы килә.\n– Мин күп ерҙә эшләнем. Тәжрибәмә таянып, Өфөләге миҙгелде яҡшы үткәрҙек, тип әйтә алам. Клуб сифатлы эшләү, күнекмәләр һәм уйындар өсөн тейешле шарттар булдырҙы, – тип билдәләне Даниэле Баньоли. – Быйылғы миҙгелдә Рәсәй чемпионаты һис ҡасан булмағанса көслө һәм сәмле уҙҙы, тип иҫәпләйем. Алдағы уйындарҙа ҙур еңеүҙәргә өлгәшергә тейешбеҙ.


Башҡортостан Ректорҙар советының сираттағы күсмә ултырышы Стәрлетамаҡта үтте\n2 Март 2012, 18:40\nБашҡортостандың алдынғы юғары уҡыу йорттары етәкселәренең ата-әсәләр һәм уҡытыусылар менән сираттағы осрашыуы Стәрлетамаҡта үтте.\nЮғары һөнәри белем биреү системаһындағы үҙгәрештәр, төбәк вуздарында белем алыу мөмкинлектәре менән танышыу, ҡала һәм республика хеҙмәт баҙарҙарында талап ителгән һөнәрҙәрҙе асыҡлау маҡсатында ҡаланың Мәҙәниәт йортонда мәктәп уҡыусыларының һәм студенттарҙың ата-әсәләре, педагогтар, юғары һәм урта махсус уҡыу йорттары, училище уҡытыусылары йыйылды.\nОсрашыуҙа Өфө дәүләт авиация техник университеты ректоры, БР вуздарының Ректорҙар советы рәйесе Морат Ғөзәйеров; М.Аҡмулла исемендәге Башҡорт дәүләт педагогия университеты ректоры, В.В.Путиндың республикалағы йәмәғәт ҡабул итеү бүлмәһе етәксеһе Раил Әсәҙуллин; Башҡорт дәүләт университеты ректоры Әхәт Мостафин; Башҡорт дәүләт медицина университеты ректоры Валентин Павлов; РФ Эске эштәр министрлығының Өфө юридик институты начальнигы Фәим Мөхәмәтшин ҡатнашты. Уларҙың һәр береһе үҙҙәре етәкселек иткән уҡыу йорто тураһында һөйләне, ата-әсәләрҙең һәм уҡытыусыларҙың бихисап һорауҙарына яуап бирҙе.\nОсрашыу Стәрлетамаҡ дәүләт педагогия академияһы студенттарының концерты менән тамамланды.


Башҡортостан халҡының оптимизмы бар, кешеләр республикабыҙҙың үҫешен күрә — Рөстәм Хәмитов // Иҡтисад | новости башинформ.рф\nБашҡортостан халҡының оптимизмы бар, кешеләр республикабыҙҙың үҫешен күрә — Рөстәм Хәмитов\n17:29, 16 марта 2018 Иҡтисад\nБашҡортостан халҡының оптимизмы бар, кешеләр республикабыҙҙың үҫешен күрә — Рөстәм Хәмитов Фото: Башҡортостан Башлығының матбуғат хеҙмәте\nӨФӨ, 2018 йыл, 16 март. /«Башинформ» мәғлүмәт агентлығы, Әлим Фәйезов/.\nБашҡортостан иҡтисады күп планлы, 2017 йыл һөҙөмтәләре буйынса һөҙөмтәләр уртаса, халыҡтың оптимизмы бар, кешеләр республикабыҙҙың үҫешен күрә, тип билдәләне республика башлығы Рөстәм Хәмитов «Башҡортостан» телерадиокомпанияһы һәм Бөтә Рәсәй дәүләт телерадиокомпанияһы филиалы — «Башҡортостан» ДТРК-һы етәкселәре менән әңгәмәлә.\nВаҡлап сауҙа итеүҙә һандар уртаса, үҫеш 2016 йылға ҡарата 102,5 процент тәшкил иткән, тип һөйләне республика башлығы. Төбәктә йәшәүселәр былтыр 2016 йылға ҡарағанда 30 процентҡа күберәк автомобиль һатып алған.\nУҙған йылда 35 000 яңы фатир файҙаланыуға тапшырылған. Әгәр ғаиләлә уртаса өс кеше икән, тимәк, 100 меңгә яҡын кеше үҙҙәренең торлаҡ шарттарын яҡшыртҡан тигән һүҙ. Быны Октябрьский ҡалаһы халҡы менән сағыштырырға мөмкин.\n«Һуңғы ете-һигеҙ йыл эсендә бөтәһе 20 миллион квадрат метр самаһы торлаҡ сафҡа индерелгән. Өфөнөң бөтә торлаҡ фонды 20 миллион квадрат метр тип әйтә алам. Йәғни һиҙелмәйенсә генә тағы бер ҙур ҡала төҙөлгән», — тине төбәк башлығы.\nУның һүҙҙәренсә, әле республика халҡы үҙ иҫәптәрендә 360 миллиард һумға яҡын аҡса тота, өҫтәүенә ошо аҡса күләме даими үҫә бара. 2010-2011 йылдар менән сағыштырғанда, был һан ике тапҡырҙан ашыуыраҡҡа артҡан. Шуныһы мөһим: был аҡсаны инфляция «ашамай». 2017 йылғы йомғаҡтар буйынса ул республикала бик түбән — 1,4 процент.\n«Ауыл хужалығында күрһәткестәр һәйбәт. Республика үҙен төп аҙыҡ-түлек менән тулыһынса тәьмин итә. Ашлыҡ, ит, һөт, йомортҡа, ҡыяр, томат — ҡулланыу нормаһы күҙлегенән быларҙың барыһы ла 100 проценттан артығыраҡ — 120-150 процент. Беҙ ошо аҙыҡ-түлек менән һатыу итәбеҙ. Бынан тыш, агропроизводство бөгөн кооперация, ваҡ эшҡыуарҙарҙы, шәхси эшҡыуарҙарҙы берләштереү, яңы сифат алыу йәһәтенән һәйбәт эшләй. Ошо иҡтисади һөҙөмтәләрҙән сығып — һалымдар, бюджет. Әйткәндәй, 2017 йылда бюджет профицит менән тамамланған», — тине Рөстәм Хәмитов.\nТеги: Башҡортостан Башлығы, интервью, иҡтисад


Европала бер стенаны ауҙарҙылар ҙа ул… » "Йәшлек" гәзите\nГазета "Йәшлек" » Новости » Сәйәсәт » Европала бер стенаны ауҙарҙылар ҙа ул…\nШәхсән үҙем теләһә ниндәй “үтә күреүселәр”гә, күрәҙәселәргә ышанмайым. Шулай ҙа бер Европаның һуңғы йылдарҙа күргән-кисергәндәре хаҡында фекер йомғағымды һүтеп-һүреп ултырғанда шул иҫкә төштөсө: Болгария күрәҙәсеһе һуҡыр Ванга Европаның бик фажиғәле хәлдә ҡаласағын фаразлаған. “…2016 йылда Европа кешеһеҙ…” – тигән кеүегерәк һүҙҙәр әйткән ул. Әлеге ваҡытҡа ике йыл ғына ҡалды түгелме? Аллам һаҡлаһын, кеше алда ни күререн белә алмай, нимә генә булмаҫ. Бөгөн Көнбайышты әрләһәк тә, хәйер, уны совет кешеһе һәр саҡ әрләгән, Европаның сәйәси интригаларҙан алыҫ торған ябай халҡының ғәйебе юҡ. Ғөмүмән, АҠШ баҫымы аҫтында беҙгә ҡаршы санкция иғлан иткән Евросоюздың байтаҡ иле хәҙер янсыҡтарын тикшерә. Миҙал һәр саҡ ике яҡлы шул. Эйе, санкциялар беҙҙең бәкәлгә һуҡты. Етәкселек, хаҡтар артыуын да, һумдың төшөүен дә ваҡытлыса хәл тип, халыҡты тынысландырырға тырышһа ла, беҙ барыһын да аңлайбыҙ, “быныһы ла үтер” тип, алдағы бер һыҙыҡ кеүек яҡтылыҡҡа мөлдөрәп ҡараған булабыҙ. Ә Европа – түҙемһеҙ. Мәҫәлән, уҙған аҙнала Данияның баш ҡалаһы Копенгагенда урамда сыр таратҡандар. Бушлай һәм бер ниндәй ҙә ҡапҡанһыҙ. Асарбаҡтар кинәнгән генә. Рәсәйгә һатырға тәғәйенләнгән 15 тонна сыр булған был. Уны урында һатып булмай, сөнки Дания халҡы тәмләткес ҡушылған сыр ашамай. Францияла иһә Иль-де-Франс фермерҙары урамдан үтеп барыусыларҙы бушлай картуф һәм алма алып китергә ҡыҫтап бер булған. 60 тонналап ризыҡты ҡайҙа ҡуйырға белмәгәндәр, Рәсәй алмағас. Йәл, буш таратыусылар беҙҙә булһа!\nСтена емерелеү көнөн тантаналы билдәләү менәнме ни? Халыҡ менән власть, ил менән ил араһында яңы стена ҡалҡырға торғанда. Ниндәй стена тип ни, Берлин стенаһы инде. Заманында ике Германияны – ГДР менән ГФР-ҙы бүлеп торған. Нисек йәшәгәндер немец халҡы? Бер ерҙә ике дәүләткә айырылып, тиеүем дә. Стенаны ҡолатыу хәтәр шәп шатлыҡ булдымы икән? Ниңәлер Киев менән Донбасс иҫкә төштө – араларында стена бармы, юҡмы?\nБәғзеләр, ҡабаттан стена кәрәк, ти…\nБерлин стенаһы ҡанатлы һүҙ түгел. Ысынлап та, шундай нығытма булған. 155 саҡрым оҙонлоҡта, вышкалары, электр сымлы “кәртә”ләре, һаҡсылары, ике яҡтан тәрән соҡорҙары менән. 1961 йылдың 13 авгусында Берлиндың көнбайышы менән көнсығыш сигенә ғәскәр тулып, арала ныҡлы көсөргәнеш булдырып, стена ҡороу башлана. Ике көн эсендә бөтә көнбайыш зона сәнскеле тимер сым менән уратып алына. Көнсығыш төбәк көнбайыш йоғонтоһо булмауын теләй. 1975 йылғаса стена нығытыла, камиллаштырыла, ҡатмарлы инженер-техник ҡоролмаға әүерелә. Көнбайыш Берлинға сығыу өсөн Германия Демократик Республикаһы кешеләренә махсус рөхсәт кәрәгә. Тик пенсионерҙар ғына иркен үтеп йөрөй ала. Был стена үҙенең “йәшәү” дәүерендә ниҙәр генә күрмәй! Уның аҫтынан тоннель ҡаҙып та йөрөйҙәр, һауа шарҙарында йә дельтапланда ла үтәләр, бау менән дә үрмәләп менеп сығалар, хатта бульдозер менән тишмәксе булалар. 1989 йылда стена ҡолатылғас табылған яҙмалар буйынса, сикте аша сыҡҡанда 125 кеше һәләк булған. Атылғанмылыр, нишләгәндәрҙер инде.\nӘйткәндәй, Берлиндың берләшеүенә Рәсәй ҙә булышлыҡ иткән. Дөрөҫөрәге, СССР. 1987 йылда Берлиндың юбилейына килгән АҠШ президенты Рональд Рейган ул саҡтағы КПСС Үҙәк комитетының Генераль секретары Михаил Горбачевты, Советтар Союзы етәкселегенең үҙгәртеп ҡороуҙарға ынтылышын күреп, Берлин стенаһын емерергә өндәгән. Шулай башланған. 1989 йылдың 9 ноябрендә ҡолатылған стена аша Көнбайыш Берлин халҡы Көнсығыш Берлин халҡын ҡаршыларға сыҡҡан…\nӘлеге ваҡиғаның 25 йыллығын тантаналы билдәләнеләр. Хатта өс көн буйына. Нимәһе ҡыҙыҡ, бынан биш йыл элек үк өлкән һәм урта быуын немецтарының һағышы башланған икән. Социаль һорашыуҙар күрһәтеүенсә, кешеләрҙең 49 проценты, ГДР-ҙа йәшәүе уңайлыраҡ ине, тип иҫәпләй. Һигеҙ проценты “социализм күпкә яҡшыраҡ” тип үк өҫтәгән. Ә көнбайышта йәшәүселәр элекке ГДР биләмәһен үҫтереүгә самаһыҙ аҡса тотонған өсөн власты әрләй. “Берлин стенаһы алып ташланғас, берҙәм халыҡ булып китербеҙ тип өмөтләнгәйнек, – ти икән Генрих Миттель атлы бер профессор. – Ваҡыт үтеүгә ризаһыҙлыҡтар ҙа бөтөр тигәйнек, әммә был нәмәләрҙең береһе лә булманы”.\nТағы бер һорашыуҙар акцияһы һөҙөмтәләре шундай: Көнбайыш Берлиндың – 25, Көнсығыштың 12 процент кешеһе стенаны ҡабаттан ҡороу яҡлы.\nУкраина башлығы Петр Порошенко, тап ошо Көнсығыш һәм Көнбайыш Берлин ҡушылған кеүек, илен берҙәм итергә хыяллана. Интернетта Твиттер селтәрендәге блогында шулай яҙып ҡуйған. Ә ҡарап торһаң, берләшеү, именлек булдырыу өсөн үҙе бер нәмә лә эшләмәгән кеүек.\nБөгөн тауыш биреүҙе, йәғни һайлауҙы әллә нимәгә әүерелдерҙеләр. Испанияның Каталония тигән автономияһындағы сараны күҙ уңында тотоп әйтеүем. Баҡһаң, бында символик референдум уҙған. Тәжрибә рәүешендә. Каталония халҡы Мадридҡа буйһоноу-буйһонмауын шулай белдерергә тырышҡан. Һөҙөмтәлә был экспериментта ҡатнашыусы ике миллиондан ашыу кешенең 80 проценты бойондороҡһоҙлоҡ өсөн тауыш биргән. Төбәк башлығы Артуро Мас ҡыуанысын йәшермәй: “Тауыш биреү идараны үҙ ҡулыбыҙға алырға теләүебеҙҙе күрһәтте!” Ә Испания Премьер-министры күптән был референдумдың һөҙөмтәһе бер нәмә лә бирмәйәсәген әйтеп ҡуйған. Илдең Конституция суды ла тауыш биреүҙе законһыҙ тип ҡарар сығарған. Ошонан һуң, ысынлап та, ниндәй фәтүә? Каталония халҡы бынан туҡтап ҡалмаған-ҡалыуын, тик һайлауҙа бит күпселек барыбер ҡатнашмаған (Каталонияла 7,5 миллион кеше йәшәй).\nЕвропа берлеге үҙ маҡсаттарын уртаға һалып һөйләшергә иҫәп тотҡанда, бындағы илдәрҙә нимә генә бармай! Геүләшеп, бер енесле никахты законлаштырыуҙы ла һорайҙар.\nБритания шарт ҡуя…\nӘйтәм бит, Евросоюз тотороҡло түгел. Уның етәкселеге ултырыштарҙа аныҡ ҡына бер ҡарарға ла килә алмай хитлана. Беҙҙә Крыловтың суртан, аҡҡош, ҡыҫала тураһындағы мәҫәлен яҡшы беләләр һәм йәтеш кенә итеп кәрәкле ерҙә “ҡыҫтырып” ебәрәләр. Европа Союзына ҡарата ла тап шул әкиәтте һөйләргә була.\nБөйөк Британия вәкилдәре, мәҫәлән, “берләштереп тороусы”ның ныҡлығына күптән шик белдерә шикелле. Уның был сафтарҙан сығырға теләүен юҡҡа ғына һөйләмәйҙәрҙер.\nИлдең эске эштәр министры Тереза Мэй ауыҙынан Евросоюзда ҡалыу шарттары ла яңғыраған. Иң мөһиме, был Бөйөк Британияның милли мәнфәғәттәренә торошло булһын. Министр фекеренсә, Евросоюз ҡағиҙәләре Британияның ғына түгел, ә уның һәр бер ағзаһының иҡтисады үҫешен тотҡарлай. Бойондороҡһоҙ дәүләттәргә ирекле сауҙа, енәйәтселек һәм террорға ҡаршы көрәш буйынса хеҙмәттәшлектә һығылмалылыҡ етешмәй. Брюсселдәге “төп бина”ла ултырыусылар был юҫыҡта эшләргә тейеш. Ошо зонаға ҡағылышлы миграция ҡануниәтен үҙгәртеүҙе лә ҡабаттан ҡарарға кәрәк. Етмәһә, ҡулға алыу буйынса Европа ордеры сит ил прокурорҙарына Британия суды эшенә йоғонто яһарға мөмкинлек бирә икән.\nӘле инглиздәр үҙ шарттарын ҡуя, артабан башҡалар ҙа ҡуҙғалмаҫына гарантия биреп булмай.\nБерлиндан стена алынған, әммә юҡҡа сыҡмаған, ул ҡайҙалыр яҡында, ошо Европа эсендә “тороп ултырырға” әҙер кеүек күренә.\nЕвросоюз үҙе лә эшһеҙ ятмай. Уның статистика бюроһы хеҙмәткәрҙәре берлектә ағза булып торған 28 илдәге социаль хәлде тикшереп, мәҡәлә баҫҡан. “120 миллион кешегә фәҡирлек янай”, – тигән һығымта яһала унда. Теүәл һандарға туҡталһаҡ, ярлылар – 122,6 миллион, йәғни дөйөм халыҡтың 24,5 проценты. Әлбиттә, Европа фәҡирлеге менән беҙҙекен сағыштырыу мөмкин түгел. Унда кешегә күберәк кәрәк. Мәҫәлән, түбәндәге шарттар иҫәпкә алына: коммуналь йә ипотека түләүҙәре; йортта тейешле йылылыҡ кимәлен тотоу; күҙалланмаған сығымдарҙы түләү мөмкинлеге; көн аша ит, балыҡ йә башҡа аҡһымлы ризыҡ ашау; бер аҙна йорттан ситтә ял итеү; автомобиль, кер йыуыу машинаһы, төҫлө телевизор, мобиль телефон булыу. Европала ошоларҙың береһенә генә мөмкинлек булмаһа ла, трагедия кеүек. Ә беҙҙә коммуналь түләүҙәр бурысы күпмегә йыйылһа ла йыйыла, бер кредитты түләр өсөн икенсеһен алалар, итте ауылда ғына мул ашайҙар, ә ғаилә менән ял итеү ике-өс көнгә әлеге лә баяғы ауылға атай-әсәйгә ҡайтып, байтаҡ ҡына ризыҡ тейәп килеүгә тиң. Керҙе машинаһыҙ ҙа йыуа беләбеҙ, автомобиль юл тулып йөрөһә лә, күптәр өсөн ул мотлаҡ түгел.\nБылтырғы һөҙөмтәләр буйынса фәҡирлек айырыуса түбәндәге биш илгә янаған: Болгария (кешеләрҙең 48 проценты ярлылыҡҡа дусар), Румыния (40,4), Греция (35,7), Латвия (35,1), Венгрия (33,5). Нидерланд, Финляндия, Швеция халҡы бәхетле. Бына шундай Европа – ярлы һәм бай, берҙәм һәм тарҡау, берлек һәм бойондороҡһоҙлоҡ яҡлы. Бер һүҙ менән әйткәндә, тотороҡһоҙ.\nОшо көндәрҙә Ҡытайҙың баш ҡалаһы Пекинда Азия – Тымыҡ океан иҡтисади хеҙмәттәшлеге саммиты уҙҙы.\nЕвропанан айырмалы рәүештә, был төбәк илдәрендә фекерҙәр төрлөлөгө, берлектән сығыу уйҙары юҡ. Бөтә дәүләттәр ҙә үҫешергә, үҙ-ара бәйләнештәрҙе нығытырға, партнерлыҡ сиктәрен киңәйтергә йөҙ тотҡан. Саммитта ҡатнашыусы Рәсәй Президенты Владимир Путин да Азия – Тымыҡ океан төбәген бер-береһенә дәғүәсе булып айырымланыуҙан һаҡланырға саҡырҙы. Беҙҙең ил башлығы фекеренсә, һәр дәүләт дөйөм мәнфәғәттәрҙе аңлап, ҡабул итеп, асыҡлыҡ принциптарына таянып эшләһә, яҡшыраҡ була.\nАлдан күҙалланыуынса, Путин менән АҠШ етәксеһе Барак Обама ошондағы осрашыуҙа һөйләшергә мөмкинлек табырға тейеш ине. Тәүҙә улар “иҫәнме-һаумы”нан башҡа аралаша алманы, буғай. Шулай ҙа Украина, Сүриә, Ирандағы хәлдәр хаҡында аяҡ өҫтө тороп ҡына бер-ике һөйләм әйтештеләр, тип белдерҙе Владимир Путиндың матбуғат секретары Дмитрий Песков.\nСығыу ваҡыты 14-11-2014, 05:08 | Ҡаранылар: 1057\nҺөйләшеп килешә алмау артыҡ ҡорбандарға килтерә


Кафе ВИДЕОЧИТЬ: француз вебкамера интернет буйынса танышыу.\nҠайһы берҙә кеше тормошонда хәл килеп тыуһа, тәжрибә уртаҡлаша, проблемалары тураһында һөйләшеү башлай йәки башҡа ысулы юҡ. Виртуаль әңгәмәләште табыу ҡатмарлы булыр. Шулай итеп, берҙән-бер аралашыу сараһы видео чат кафе буласаҡ. Был еңел һәм тиҙ интернет мөмкинлектәрен ҡулланыу һәм күп кеше танышырға теләй.\nВидео камеры асылы буйынса франция ч.\nҺәр кем сат ҡатнашып, рәхәт алырға мөмкин осрашыуҙар, ҡыҙыҡлы кешеләр менән танышыу һәм аралашыу. Үҙенсәлекле видео иллюзия булдырыу файҙалы булыр, тип, һеҙ, ысынлап та ла, парктағы эскәмйәгә ултырып һөйләшкән йәки кафе йәки бар була. Был һеҙҙең ч кеше табыу, уларҙы аралашыу, һөйләшеү һәм һеҙҙең ала алғанын тураһында шул, кем китап һәм фильм ярата. Был видео чат мөмкинлектәре сикһеҙ булған кешеләр ҡыҙыҡ табыу ғына түгел бит, ә һәйбәт һөйләшә һәм унан да күберәк.\nВидео камеры буйынса төп өстөнлөктәре ч таныштырҙы.\nКафе ч шунда: функцияларын өсөн кулланыусылар яҡынайта. Иң төп, тәрән һәм көндәлек аралашыуҙа интим була. Һәм һеҙгә һорауым бар спонтанный сәләмләү, уларҙы ҡулланыу. Шәхси тормошонда күп аспекттарҙы үҙ эсенә Диалог. Француз видео-ч хатта төн моңһоу ҡыуаныс булыуы мөмкин. Әгәр һеҙ насар кәйеф һәм өйҙән сыға алмай булыу сәбәпле, көндәлек проблемалар, сат буйынса видео камера - был ысул бик яҡшы һөйләшә башланы. Тупһаһын тапағанда бер кем дә һөйләшмәй.\nВидео чат рулетка. Ни өсөн шулай популярлыҡ яуланы.\nБеҙҙең бер ҡасан да тормошон юҡҡа сығарған компьютер: интернет, виртуаль аралашыу менән мауығып үҫә. Интроверт буйынса видео чат кафе өсөн бик мөһим. Был ысул өсөн файҙалы кеше, ул тиклем яратып һөйләй восход солнца. Был видео тарала бара таныштырҙы. Көн һайын күп кеше менән таныша повеселиться һәм кеше мөмкинлеген табасаҡ. Өстөнлөктәре оло видео чат-рулетка шунда, еңел диалог тип хупланы. Кәрәк, тип билдәләне төп үҙенсәлеге француз популяр видео-кафе теркәү бушлай булғас ябай һәм ч. Бары тик һеҙ формаһын тултырырға кәрәк, ике юлда тора, һәм һеҙгә ҡарап алмаған кешеләрҙе эҙләп, һеҙҙең менән аралаштырған тел ул. Еңел һәм иркен, һәр көнө менән кешенең күберәк беҙгә ҡушылды. Тимәк, мөмкинлек табып һәм ҡыҙыҡлы кешеләр осрар, күберәк бүлмәһенә видеоһы барлыҡҡа килде. Шулай итеп, иң яҡшы дустар һәм интернет-чат ҡатнаша ала еңел табырға сезне.\nКафе буйынса ч видео - таныштырыу өсөн ошо вариант.\nКеше, чатта аралашыу буйынса улар һеҙҙең менән бүлмәләрҙә видео, шулай уҡ, юлдар һәм һеҙ дустарым кеүек. Бәлки, ул һинең бөтә һөйләй, - тип теләмәй. Һин түгел, һин бирҙең бар советы тәнҡитләп йәки улар. Был кеше лә урап һәм хөкөм итмәй, улар эштән иң ауыр хәлдәрҙә ярҙам итә ала. Был матурлыҡты тағы ла бер француз видео-чан. Компьютер технологияларын ҡулланыу буйынса видео чат ҡарамай, ябай. Видео иң ҙур өҫтөнлөгө шунда чатрулетка, тип уны ҡулланыу бик уңайлы. Хатта әгәр ҙә һеҙ компьютер һәм Интернет менән таныш, бәлки, һеҙҙең еңел аралашырға өйрәнеү һәм файҙаланыу буйынса шунда уҡ бүлмә веб камера сатнай башланы. Бөтә аспекттарын өйрәнеү һеҙ шулай уҡ аласыз ҡулланырға видео таныша, виртуаль аралашыу өсөн һеҙ шулай эшләй, ниндәй телисез икән, уны күрмәй. Вирутальный бүленеше юҡ танышырға була: ярлы, бай йәки башҡа. - Булмауға ҡарамаҫтан, сезгә ни заседании, һеҙ ҡыҙыҡ табып кешеләрҙе. Был ылыҡтырғыс видео-чан.\nВидеочивать аша аралашыу өсөн кәрәк тип, Франция мотлаҡ?\nВидео-онлайн режимда тикшерелгән темаға һеҙҙең ч мөмкинлеге ҡыҙыҡһындыра. Видеокамера кәрәкме микрофон ғына һәм һеҙҙең өсөн, был бәйләнеш ойоштора. Шулай уҡ планшет һәм ноутбуктарҙы бәйләнеш ысулдары бар. Камералар моделе һүрәттәр сифатына бәйле. Интернет тиҙлеге юғары булған осраҡта, шулай уҡ иң яҡшы сифаттарын һүрәтләй сифатына бәйле. Трафик тәнәфестән һуң, ч яраҡлы була, һәм һөйләшеү менән тамамланды.\nФранцуз аралашыуға өҫтөнлөк онлайн\nНастроить беҙҙең виртуаль видео-таныштырыу мөмкинлек биргән платформа ч сифаты һәм франция шәхси кабинеты. Шулай уҡ видеоконференция тоташтырыу өсөн бер нисә кеше эшләргә мөмкин. Башҡа видеочивать сервис тоташтырырға мөмкин булһа, ҡуллана аласыз функцияларын һәм төрлө. Былар барыһы ла эшләй мөмкин, аккаунт элиталыһы һатып алынған. Трансляция презентацияһы булды теләүселәр һәр ваҡыт булды (был ысул ч булһа, психологик ярҙам күрһәтеү өсөн булдырылған). Ҡайһы бер ҡыҙҙар егетенә йәки ябай француз бер-берһенә уралып ярата. Романды ла туҡтата алмай). Әгәр бәлки, улар һеҙҙең кәңәш. Барыһы да һезгә эшләргә кәрәк, шул иҫәптән был веб-камералар һәм был мәсьәлә нисек анонимность һаҡлана. Онлайн трансляция ҡарарға мөмкин булған дуҫтар үҙҙәре һеҙҙән ғүмере, тормош тураһында нәмә беләһегеҙ, яңы дуҫтар табып, бүләк биреү һәм бүләк, осрашыу тәғәйенләгән. Агрессив йәки артыҡ түгел, әгәр онлайн трансляция әңгәмәләште ҡыҙыҡ тойола, бәлки, һеҙ теләһә ҡайһы ваҡытында аралашып туҡтатты.\nХәйҙәрабад осрашыуҙар, Танышыуҙар\nOnline Dating Katika Ukraine Online Dating Online Dating\nбез теркәлгән таныштырҙы. ҡала менән танышты заможняя ҡатын-ҡыҙ менән танышырға теләп иғлан бушлай онлайн видео чат бушлай таныша мөнәсәбәт яңғыҙ танышырға теләй башҡа бушлай таныша теркәлгән видео чат рулетка менән бушлай телефон ч мобиль танышты случайных танышыу


ҠУЛЫ ЭШ БЕЛГӘНДӘР КҮҢЕЛ ЙЫУАТҺЫН, БЕЛМӘГӘНДӘР КҮРЕП ТАҢ ҠАЛҺЫН\n1 Декабрь 2017, 17:27\nШәл байрамын ойоштороу беҙҙең районда матур йолаға әйләнеп, быйыл да оҫталарҙы район мәҙәниәт йортона йыйҙы.\nШәл байрамын ойоштороу беҙҙең районда матур йолаға әйләнеп, быйыл да оҫталарҙы район мәҙәниәт йортона йыйҙы. “Башҡорт шәле” фестиваль-конкурсының Әсәйҙәр көнөнә арналыуы байрамға сағыу биҙәк, тәрән мәғәнә өҫтәне.\nСараны үткәрә башлағандан алып төп бурыстар үҙгәрешһеҙ ҡала: халҡыбыҙҙың ҡул эштәренә булған һөйөүҙе арттырыу, оҫталарҙың исемдәрен данлау, йәш быуынға еткереү. Башҡорт дебет шәле —сәнғәттең бер тармағы. Донъяға Ырымбур шәле тип танылыу алған башҡорт оҫталарының шәлдәре халҡыбыҙ тарихына, көнкүрешенә барып тоташа. Был кәсеп бигерәк тә Башҡортостан Республикаһының көньяҡ-көнсығыш яғында, Ырымбур өлкәһенең башҡорттар күпләп йәшәгән Һарыҡташ, Ҡыуандыҡ райондарында киң таралған. Был райондарҙың тәбиғи шарттары йоҡа (нескә, нәҙек) һәм шул уҡ ваҡытта ныҡ, иләү өсөн юғары сифатлы, һығылмалы сүсле дебет кәзәһе тоҡомо үрсеүгә булышлыҡ иткәндер. Элек-электән башҡорттар күпләп мал тотҡан. Кәзәне һөт йәки ит өсөн генә түгел, ә дебетенән, тиреһенән өҫкө кейем тегеү өсөн дә аҫрағандар. Шул ваҡыттан алып шәл бәйләү кәсебе лә барлыҡҡа килгән. Заманында шәл күпме кешене аслыҡтан ҡотҡарғандыр ҙа, күпме кешене йылытҡандыр. Ә хәҙер тиреһен һәм итен әллә ни һанға һуҡмайҙар, күберәк дебете өсөн аҫырайҙар.\nМР хакимиәте башлығы урынбаҫары Рауил Ҡунаҡбаев фестивалде асып, шәлдең районыбыҙбренды булыуын, республика кимәлендә шәл байрамдарында оҫталарыбыҙҙың бихисап призлы урындар яулауын һыҙыҡ өҫтөнә алып, күркәм байрам уңайынан әсәйҙәрҙе, буласаҡ әсәйҙәрҙе ҡотланы, конкурста ҡатнашыусыларға уңыштар юлдаш булыуын теләне. Шәлселәр район мәҙәниәт йортоноң ике ҡатына ла урынлашып, 1-се ҡатта шәхси беренселек өсөн ярыш барһа, 2-се ҡатта ауыл хакимиәттәре командалары урынлашҡайны. Оҫталарыбыҙ үҙҙәренең күңел йылыһын, күҙ нурын биреп бәйләгән эштәрен килгән халыҡҡа, жюри ағзаларына күрһәтеп кенә ҡалманы, ә һатыуға ла сығарҙы. Ырғаҡ менән бәйләнгән селтәрле дебет шәлдәр, төрлө биҙәкле бейәләй һәм ойоҡбаштар, йәйғор төҫлө түшәктәр һәм башҡа сағыу-сағыу бәйләнгән әйберҙәр һәр береһе иғтибарҙы үҙенә йәлеп итеп торҙо. Бикбауҙар бәләкәй сана алып килеп, уны дебет әйберҙәр менән биҙәһә, һаҡмарҙар “кәзә”не баштан-аяҡ кейендереп ҡуйған ине. Һәр бер команда үҙенең оригиналлеге менән айырылып торорға тырышты. Ҡул оҫталары эштәрен күрһәтеп кенә түгел, ә кешенең иғтибарын үҙенә йәлеп итерлек итеп рекламаларға ла тейештәр ине. Командалар тырышты: яңыбайҙар шәлде нисек итеп хәҙерге баҙар шарттарында һатыу тураһында һөйләһә, һаҡмарҙар шартына килтереп костюмдарҙа “Ал сәскә” әкиәтен башҡорт шәленә бәйләп сәхнәләштәрҙе, муйнаҡтар оҫта итеп “ Килен һандығын асыу”, таҙларҙар “Кис ултырыу” йолаһын, байыштар урындыҡта шәл бәйләү процесын күрһәтте. һ.б.\nКомандаларҙың һәм шәлселәрҙең эштәрен төрлө номинацияларҙа мәртәбәле жюри ағзалары баһаланы. Иҫәнғолдан Хәмдиә Теләүбирҙинаның селтәрле шәле Гран-при яулаһа, дебет шәлдәр араһынан Сәғиттән Гөлнур Юланова Гран-при алды. МР хакимиәтенең махсус бүләге менән Ҡыҙылъярҙан Нурзиә Саттарова бүләкләнде.\nОҫталарыбыҙ төрлө номинацияларҙа ла урын яуланы: “Оҫталыҡ өсөн” – Розалия Ғәлиева (Сураш), “Халыҡ кәсептәрендә йолалар һаҡлаған өсөн” – Нурания Рыҫҡолова (Арсен), “ Иң өлкән шәлсе” – Хәмдиә Теләүбирҙина (Иҫәнғол), “Иң йәш оҫтабикә” – Айгүзәл Күсәбаева (Иҫәнғол).\n“Иң һәйбәт күргәҙмә” конкурсында Яңыбай ауыл хакимиәте командаһы –1-се, Байыш ауыл хакимиәте командаһы – 2-се, Үтәғол ауыл хакимиәте командаһы 3-сө урын яуланы.\nӘ “ Иң шәп шәл рекламаһы” өсөн 1-се урынды – Һүрәм, 2-се – Байыш командаһы, 3-сө урынды Яңы Себенле командаһы алды. Реклама буйынса “Йолаларҙы һаҡлағандары өсөн” номинацияһында – Яңы Петровка командаһы, “Үҙенсәлекле идеялары өсөн” номинацияһында Иҫәнғол командаһы еңде.\nДөйөм иҫәпләүҙәрҙән һуң, ауыл хакимиәттәре командалары араһында 1-се урынды хаҡлы рәүештә Һүрәм оҫталары алһа, 2-се урынды байыштар яуланы, ә 3-сө урын иҫәнғолдарға эләкте.\nГөлләрә Яҡшыбаева, Самаҙы ауылы:\n– Былтыр эштәремде ебәргәйнем, быйыл үҙем килеп күреп ҡайтырға булдым. Башҡа оҫталарҙың эштәрен күреп, һоҡланып, иҫем китеп йөрөнө. Үҙемә киләсәккә бәйләргә өлгөләр ҙә ҡарап ҡуйҙым. Һатыуға бирсәткә-бейәләй, ойоҡбаштар, кәсинкә, бәйләнгән һәм ырғаҡлап бәйләнгән шәлдәр килтерҙем. Киләһе йылдарҙа ла ҡатнашырға уйлайым.\nЛәлә Мозафарова ейәнсәре Айгүзәл Күсәбаева менән, Иҫәнғол ауылы:\n– Үҙ-үҙемде белгәндән бәйләү менән булышам. Үҙемә лә, һатыуға ла бәйләйем. Быйыл хатта Тунисҡа ял итергә барғанда ла заказ буйынса кәсинкә бәйләп һаттым. Бәйләнгән еңһеҙемде телевидениеға “Замандаштар”ға ла төшөрҙөләр. Йыл да ҡатнашырға тырышабыҙ.\nНурия Рәхимғолова, Ҡыуандыҡ ҡалаһы:\n– Минең тыуған ауылым – Ағурҙа. Былтыр ҙа ҡатнашҡайныҡ, быйыл да бер ыңғай тыуған яҡты, туғандарҙы ла күреп ҡайтайыҡ тип килдек әле. Һатыуға иптәшем эшләгән орсоҡтар, шапылдаҡ, әүернәләр ҙә алып килдек. Былтыр ойоҡбаштарҙы күпләп алғайнылар, быйыл алыусы юҡ.\nДилбәр Ҡәҙербаева, Иҙәш ауылы:\n– Үткән йыл селтәрле шәл менән Гран-при яулағайным, быйыл уртаһына “Әсәй” тип яҙып бәйләнем, ҡабарып етмәне. Шәлдәремде үҙебеҙҙең кәзә дебетенән бәйләйем. Был фестивалдә тауарҙарҙы бик үткәреп булманы. Ә башҡа ваҡытта эштәремде Ҡыуандыҡ баҙарына алып барып һатам.


Хәтер яҡтыһы » Башкортостан кызы\nЛайыҡлы ҡыҙҙарҙы абруйлы атайҙар үҫтерә\nБилдәле әҙип Тимер Йосоповтың Маҙһар дуҫына бағышлап яҙған ошо шиғыр юлдары Мәсетле районында оҙаҡ йылдар колхоз рәйесе йөгөн тартҡан ялан батырының ысын булмышын тулыһынса асып һала....\nРеспубликабыҙҙа бик һәйбәт, хатта килер быуындарға ла мираҫ итеп ҡалдырырлыҡ ғәҙәт нығынды. Хәҙерге заманда төрлө кимәлдә үткәрелә, халыҡты эркелтеп йыя торған, йәки бәғзе кешеләр өсөн генә ҡыҙыҡ тойолған тантана-байрамдарҙың иҫәбе-һаны юҡ. Кемдең...\nӨләсәйем! Күпме генә рәхмәттәр әйтһәм дә, һиңә бағышлап доғалар ҡылһам да, аҙ булыр һымаҡ. Һинең оло йөрәгеңә барыбыҙ ҙа һыйҙыҡ, бөтәбеҙгә лә йылы һүҙең, яғымлы ҡарашың етте. Беҙ бит һинең тирәләй өйөрөлгән планеталар төҫлө инек, ә һин беҙҙе...\nҺуғыш ҡатын-ҡыҙ затынан түгел, тиҙәр. Әммә илебеҙгә фашист илбаҫарҙары баҫып ингәс, күпме нәфис, наҙлы ғына ҡыҙҙар ҡулдарына ҡорал тоторға мәжбүр булған. Улар яу яландарынан яралыларҙы алып сыҡҡан, зенитсы, пулеметсы, осоусы, элемтәсе булараҡ,...


14 Декабрь 2010, 17:33\nЕр аҫтында бәләкәй генә ер кешеләре йәшәгән. Дөйөм алғанда, улар үҙҙәренең тормошо менән ҡәнәғәт була. Тик бер ваҡыт улар араһында, ер өҫтөндә бик матур, яҡты, әммә бик ҡурҡыныс, имеш, тигән хәбәр тарала.Бынан һуң ер аҫты кешеләренең тыныс тормошо бөтә. Уларҙың өҫтәге матур, үҙҙәренең буйы етмәҫлек тормошто күргеһе килә. Тик күтәрелергә ҡурҡалар. Һәм, бөтәһен дә күреп ҡайтып, беҙгә һөйләһен, тип, Ер өҫтөнә бер ҡыйыуыраҡ кешене ебәрергә булалар.\nБынан һуң ер аҫты кешеләренең тыныс тормошо бөтә. Уларҙың өҫтәге матур, үҙҙәренең буйы етмәҫлек тормошто күргеһе килә. Тик күтәрелергә ҡурҡалар. Һәм, бөтәһен дә күреп ҡайтып, беҙгә һөйләһен, тип, Ер өҫтөнә бер ҡыйыуыраҡ кешене ебәрергә булалар.\nУл кеше ергә күтәрелә, башын сығарыуы була, ҡото оса. Урамда ҡышҡы көн. ҡар уны үҙенең йомшаҡ бөртөктәре менән һырып ала. Ел-буран һыҙғыра. Ул тиҙ генә ер аҫтына кире төшөп, ундағы халыҡҡа өҫтәге ҡот осҡос һыуыҡ, ыжғыр буран, ел-дауыл хаҡында һөйләй.\nЕр аҫты халҡы бер аҙға тыныслана. Әммә күп тә үтмәй, тағы ла Ерҙәге матурлыҡ, сафлыҡ, яҡтылыҡ хаҡында хәбәр тарала. Һәм улар икенсе берәүҙе тағы Ер өҫтөнә ебәрергә була. Ул бөтөнләй икенсе тормошто күреп, шаҡ ҡата: ҡояш ҡыҙҙыра, ҡоштар һайрай, төрлө төҫтәге сәскә һымаҡ күбәләктәр оса. Ер аҫты кешеһе рәхәтләнеп сәскәләр менән үлән еҫе аңҡыған саф һауаны һулай, ҡояш йылыһында йылына. Был матурлыҡҡа, хозурлыҡҡа иҙрәп ҡала. Ер аҫтына ҡайтҡас, ул былар хаҡында сәсәй-сәсәй, ашығып, бер нәмәне лә онотмаҫҡа тырышып, ләззәтләнеп һөйләй.\nЕр аҫты кешеләре, нимәгә ышанырға белмәй, аптырап ҡала.\nБашҡа илселәрен яҙ һәм көҙ айҙарында ебәрәләр. Әммә улар был хаҡта бер нәмә лә белмәй. Һәм, әлбиттә, тағы ла төрлө-төрлө тәьҫораттар менән ҡайта Ер өҫтөнән.\nБынан һуң инде ер аҫты кешеләре бөтөнләй аптырашта ҡала. Хәҙер нимәгә ышанырға инде? Сәскәләр һәм ҡояшҡамы, әллә һыуыҡҡа һәм ҡарғамы? Шунан бөтәһе бергәләшеп, бер һығымтаға килә: ғүмерҙәрен ҡурҡыныс аҫтына ҡуймаҫҡа һәм мәңгелеккә ер аҫтында йәшәргә ҡалырға.\nУңышһыҙлыҡтар, ҡыш һымаҡ, булып тора. Уларға нисек ҡарарға кәрәклеген һәр кем үҙе белә: һалҡын, тип күңелһеҙләнергәме, әллә шатланып, саңғыға үрелергәме? Һәр эштә лә төрлө йыл миҙгелдәре була. Тик ауырлыҡтарҙы ғына еңеп сығырға кәрәк. Йәй бит мотлаҡ киләсәк.


Поликлиника бар, әммә унда йөрөргә ярамай | ГТРК «Башкортостан» — Новости Уфы и РБ\nПоликлиника бар, әммә унда йөрөргә ярамай\n02 ноября 2018 — 16:12\nӨфөләге Колгуев биҫтәһендә йәшәүселәр йорт янында урынлашҡан 2-се поликлиниканың асылмауына зарлана. Ата-әсәләр сабыйҙарын икенсе райондарға йөрөтөргә мәжбүр. Ни өсөн поликлиника хеҙмәткәрҙәре пациенттарҙы һаман ҡабул итә алмай?Гүзәл Фатихова сабыйын поликлиникаға алып барыу өсөн икенсе районға йөрөргә мәжбүр. Яңы биҫтәлә поликлиника бар, әммә теүәл өс йыл ул эшләмәй.\nБиҫтәлә күбеһенсә, йәш ғаиләләр йәшәй. Табипҡа эләгеү өсөн оҙон юл үткән әсәләр, балалары илау сәбәпле, кире әйләнеп ҡайтҡан осраҡтар ҙа бар, тип зарлана. Йорт янында ғына урынлашҡан поликлиниканың һаман эшләмәүе урында йәшәүселәрҙә күп һорауҙар тыуҙыра.2-се балалар поликлиникаһы күптән асылыр ине, ләкин уның баш табипы Эльвира Бикмәтова әйтеүенсә, учреждение хәүефһеҙлек талаптарына тап килмәй. Поликлиника балалар өсөн тәғәйенләнеп эшләнгәнгә күрә, яуаплылыҡ та күпкә ҙурыраҡ, тип һанай ул. Иҙәндәрҙең шыма булыуы, бүлмәләрҙең күбеһендә хатта ҡул йыуыу ҡабырсаҡтарының дөрөҫ урынлашмауы, коридорҙа электр сымдарының сығып тороу сәбәпле баш табип учреждениены ҡабул итеү актына ҡул ҡуймаған.\nПациенттарҙы ҡабул итеү бүлмәләренең бөтәһе лә әҙер. Мәҫәлән, бында ғына өҫтәл, ултырғыстар, хатта махсус ҡоролма үҙ урынында. Поликлиника хеҙмәткәрҙәре бөгөндән үк эшкә сыға алыр ине.Мәсьәләне хәл итер өсөн поликлиника баш табипы судҡа мөрәжәғәт иткән. “Северный стан” ремонт-төҙөлөш идаралығы поликлиника хеҙмәткәрҙәре менән риза түгел. Компания етәксеһе учреждениелағы ремонт бөтә талаптарға тура килә, тип белгертте.Әйткәндәй, республика һаулыҡ һаҡлау министрлығы суд ҡарарынан һуң поликлиникалағы етешһеҙлектәрҙе төҙәтеү өсөн аҡса бүлергә әҙер. Ә быға тиклем биҫтәләге йәш ғаиләләргә балаларын икенсе учреждениеға йөрөтөргә тура килә.


Оло юлға сығыр алдынан | Всемирный курултай башкир\nБашҡорт халҡы тарихта үҙенең урынын, йәшәгән Ер-һыуын биләүгә, үҙ теле, асылы, динендә йәшәү, Хаҡын хаҡ итеп танытыр өсөн тыуа-тыуғаны, була-булғаны буйы көрәшә. Был иһә башҡорттоң йәшәү рәүеше, иң гүзәл Ерҙә ырыҫлы йәшәү шарты булып әлмисаҡтан бирелгән. Оһолдарын оло уй, маҡсат менән туҡтауһыҙ камиллаштырһын, йөрәген таҙа тотһон тип, Аллаһы Тәғәлә башҡортҡа Баш тигәнгә бәйле Исем биргән, тик өҙлөкһөҙ хәрәкәт кенә бәрәкәт биререн, Яҡшылыҡ эшләп кенә уңырын белеп – уға уны закон итеп Урал ғәләйһиссәләм аша төшөргән. Беҙ һәр саҡ һынау һәм һынауҙан яңырыуға күсеп үҫештә тороусы, лайыҡлылыҡты раҫлап торорға тейешле өммәт. Сөнки Тәңре бүләге – Тел, ул иһә бар төрки халҡы аңлай һәм һоҡлана торған мәшһүр Телгә, йәннәттәй Ергә, гүзәлдин гүзәл Илгә бит лайыҡлыҡ кәрәк. Һәм Беҙ лайыҡлы!\nТик ул лайыҡлыҡты аҡлап, йәшәтеп, ризалатып торабыҙмы? Үҙебеҙҙең фиғел-булмышыбыҙ, бер-беребеҙгә мөнәсәбәт, изге ҡиммәттәргә, кешене Кеше, халыҡты Халыҡ иткән терәктәргә ниндәй уйҙа хәҙер беҙ? Аҡса заманына алданып, ғәжәйеп матур асылыбыҙҙы үҙгәртмәнекме? Илдең күрке китеп барыуға үҙебеҙ дәү «өлөш» керетмәнекме? Бөгөнгө заманда килеп тыуған ҡаршылыҡтар, ауырлыҡ һәм ғәҙелһеҙлектең юлдары киңәйеүенә үҙебеҙҙә бер ҙә ғәйеп юҡмы? Ундай тәкәбберлек килешмәй. Сөнки һәр булған нәмә өсөн бәндә үҙе яуаплы. Иң сәхрә лә, иң көслө лә, иң илаһи ҙа Ерҙә – Уралда йәшәүсе беҙ, донъя ғәжәп итер Йыр ҡойоусы беҙ иһә бөгөн шул илаһи сифаттарға йәнәшә йәшәргә тиңме? Нәфрәт, үпкә, ҡурҡыу, меҫкенлек баҫа йәндәрҙе. Көсө еткәнгә көсөктәй булып башҡортто – бер-беребеҙҙе – талайбыҙ. Хатта милләт киләсәге өсөн бағышланған иң изге хеҙмәт, Ватан – иман эшендә лә яман ярыш ишәйә, һеркәһе һыу күтәрмәй үсегеп, әруахтарҙан оялмай бер-берен батырыу бара.Уртаға һалып һөйләшер урынға иһә Илдең йөҙөн ҡарайтып, Илдең күҙен моңайтып, ололар һәм йәштәр, даусы һәм илсе, башҡорт менән башҡорт араһында дау ҡупты. Ил яҙмышы, Ил хәле бит спорт яланы түгел. Башҡорт менән башҡорт ҡаршы барғас, Ил рухы риза буламы ни ҙә, эштәр уң буламы ни? Башҡорт Иленең йәне бар, уның Рухы бар, ундай аҡылһыҙлыҡты ҡабул итмәй, шуға ярҙам да итмәй, тырышлыҡты ла күрмәй… Шулай күпме аманатҡа хыянат иттек түгелме?! Аяҙ көндө тиктән тиерлек килеп сыҡҡан дау – Тел дауы иһә аяуһыҙ ҡаза, тәбиғәт касафаттары, хәүефле төҙөлөштәрҙән ситләштергәнен күреү ҡыйын түгел бит. Башҡорт телен яман сәйәси ут эсендә ҡалдырып, изгебеҙҙе һандалға һалабыҙ, аманат итәбеҙ. Яман тоҙаҡҡа уны, иң ҡәҙерле ҡаҙанышыбыҙҙы, илтәбеҙ, милләт-ара ыҙғыш ҡуптарыу ҡоралына әйләндерәбеҙ. Шуға ҡулай итеп төптән уйламай ҡубабыҙ. Бындай ҙа бер ҡатлылыҡ килешәме? Мәкерҙән тыуған дау-яу яланында еңеүсе булмай, ә Телебеҙ яраланып, илап яза алыр, беҙгә әсенеп ҡарар. Ни тиербеҙ?! Ә таланып бөтһә, ҡанға батып майҙан уртаһында яңғыҙ ҡалһа, кем ғәйепле булыр? Бер нәмә хаҡ – Тел яҡлау сәбәбендә башҡорт үҙен кәмһетергә бирмәйәсәге асылды, юғары Аң ҡабул итте, сөнки беҙ битарафлыҡтан сығабыҙ, иншә Аллаһ!\nИлдә дау шомо, берен-беренә ҡаршылык, ғибрәт, асыу, алдаҡ, тартыш-талаш күбәйһә, төрки олатайҙар Намыҫ баба өсөн ҡорбандар салған. «Ил-йорт тыныс түгел, ҡото китте, Намыҫ баба ҡорбан һорай», – тип изге йола атҡарылған, аҡ ҡорбан салынған. Бөгөн иһә башҡорт Кеше булыр өсөн, Ил күрке өсөн бындай ҙа юғары талаптар ҡуямы? Намыҫ бабаны ризалатабыҙмы? Көнсөллөк, ошаҡ, бер-беренең Һүҙен күтәрмәй, нәфсеһе аҙған илдә ҡот тормаҫы көн кеүек асыҡ бит. Ошаҡ йөрөтөп, ғауға менән кем- кем булып, йә күрәләтә бауырҙашына ҡара яғыусы башҡорт башҡортмо әле ул? Сын һиҙәптәйме?\nЕр-һыуын, йолаһын һаҡлауҙа тиңдәше булмаған башҡорттар, Урал кәүҙәһен изге тере фетиш итеп, шуға күрә яттарға уның тәненә һис баҫырға бирмәгән яугир, уҫал, тоғро ҡәүем бөгөн ниндәй тундар кейҙек? Эйе, асылыбыҙ ытырғынып китеп бара беҙҙән. Шуға ла Тел, Ер-һыу, Ил дә китеп барырға сыҡҡан кеүек уның менән… Әммә… нәҡ бөгөн иң файҙалы мәл дә хасил булып, тарҡау Илде берләштерер ҡыҙыл көн тыуғаны ла хаҡ! Ағай-эне талашыр, атҡа менһә ярашыр саҡ! Барыһы ла бер һынау Аллаһтан! Мөхәммәт с.ғ.ә. Аллаһтан өс төрлө ниғмәттең бере – өммәтендә тарҡаулыҡҡа юл ҡуймауын һорағанда Аллаһ нәҡ уныһын ҡабул итмәгән… Ни өсөн? Сөнки туплана белеүебеҙ тик бәндә-өммәттең үҙенең генә иман эше, иманын яңыртыу ғәмәле, үҙебеҙ Аллаһ ризалығына таянып, тәкәбберлектән арыныу, тимәк туплана белеү эше.\nОло Илдә кесе Ил булып йәшәүҙә, аҡса бәҫе намыҫтан алда булған заманда ҡыйралған рухи, әҙәп-әхлаҡ ҡиммәттәрен күреп әсенеү мәлендә асылын һаҡларға, алданмаҫҡа, аҙашмаҫҡа барыһының да шәхсән көсө, рухи ҡеүәте тиң түгел шул. Юғиһә, бөгөнгө шауҡымда, бола заманда, саф-саф булып бергә баҫып алға барыр, Илде яҡлауҙа берләшер урында төрлөбөҙ төрлө яҡҡа сәселеп, Илде тарҡатып ятмаҫ инек. Был хәлдең сәбәбе иһә шул – иң яман ҡорт керҙе Иләүгә – ул тәкәбберлек!\nБатырға бахыр тип әйтеү, якшыға эйәрә белмәү, нәфсе тыйыуҙан ситләшеү, ҡарап торған шәхестәр таяныстан аянысҡа әйләнеүе… Оло һынаулы мәлдә сәүек эттәй бер-беренә йәбешер инеме намыҫлы башҡорт үҙ бауырына? Береһе йәбешһә лә, аҡһаҡалдай бер ир уҙаманы уны елкәһенән алмаҫ инеме ? Ошоно күреп, алға киткән милләттәр көлмәйме?.. Илем, Ерем, Телем, тип атҡа менгән ил улдары, ил ҡыҙҙарының сысҡан томшоғондай хатаһын фил ҡолағындай ялпайтып яман һүҙ ҡуптарыусы маңҡорт, үсле, тар эслеһе иһә болғансыҡ һыуҙа файҙа юллай. Мәшһүр ғалим Риза Фәхретдиновтың: «Ил мәнфәғәтенә арналған оло хеҙмәттәрендә бер бәләкәй хатаһы өсөн ул инсанға ҡаршы оло ғәйеп дауы күтәргән кеше үҙе халыҡҡа ҡаршы булыр», – тигән фекере бар. «Үҙеңдеке үҙеңә – яу» була. Кеме генә юҡ илдең. Урта ҡул, ике йөҙлө, даланһыҙ кеше башҡаны кәмһетеп кинәнес таба. Үҙ ҡыйығынан байҡап һәр яҡшы һүҙҙе лә гел кирегә генә юрағаны ла бар. Эскәйе йоҙроҡ ҡына, түшәме тәпәш кенәләр ҙә болғауыр мәлдә күсләнмәй, үсләнеп оло мәйеллене тешләп, алдаҡ юлға этәреп, батыр булмаҡсы. Арыҫланға йәбешкән ул сысҡан һымаҡтарға биғәйбә. Ошондайы ла бар Илдең. Хәүефе, асыуы былай ҙа ҡуйырған өйөргә ут өҫтәп үҙендә булмаған батырлыҡты, киңлекте, ғилемлекте шундай мәкерле ысул менән бар ҡылырға уйлай бәғзеһе. Илдең ошондайы ла бар. Ундай кеше үҙенең нәфрәтен юғары гражданлыҡ сифатына төрөргә маташа, асыу менән үсе күп булып, үҙенән һәйбәт кешене яманлауҙа «оло ижад» яһай. Хатта әруахтарҙың тыныс гүрен тынғыһыҙлап, улар исеменән һүҙ әйтергә лә сирҡанмай, Аллаһтың барлығынан һәм бөйөклөгөнән ҡурҡмай.\nБереһенең аты уҙһа, уның башына һуғырға әҙер икенсеһе. Уныһы ла бар Илдең. Халыҡ өсөн үҙе профессионал кимәлдә эшләп тә, шәхес булып та әгәр халыҡ эшен күтәреп йөрөгән кеше унан шәберәк булһа, уны ла ғәйбәт, кәмһетеү менән көн итә ике түгел, ун ике йөҙлө. Ғилем фиғелле булырға тейеш шул. Бәғере наҙанлыҡтан килә былары. Улары ла бар илдең. Боролошло, һынлышлы мәлдә алсабырҙар бәхәстә булһа, бола ҡуптарыусылар мәлен көтөп кенә ята. Уларҙың күбеһе инде башҡорт түгел, махсус һөсләтеүселәр. Былары ла беҙҙең һиҙгерлеккә һынау. Улар төркөм психологияһын шулай ҡыҙҙыра, нәфсеһен уята. Үҙ бауырың, үҙ башҡортоңа кем дә кем дорфа бәлә, ғәйбәт, белер-белмәҫ «лаф» ороп махсус ғауға өсөн нәфрәт көсәйтә икән, ул хаҡ юлдан барыусы түгел. Башҡаларҙан ала алмаған асыуын үҙенекенән алыусы булыр.\nИсемдәре ҙур булып та, үҙ бауырына ошаҡты кәсеп иткәндәр ҙә бар Илдең. Байыйым, тип, башҡаны белергә теләмәгәне лә бар. Бары ла бар. Һәммәһе лә үҙ ғәмәлен йыя. Һәммәһенә әхирәт бар. Аллаһы Тәңре тәғәлә барыһын күрә, барыһын белә. Әхирәттә яман эш матдиләшеп, йылан-саянға әүрелер, яҡшы эш матдиләшеп, йән рәхәте бирер бостанға әүрелер.\nӘммә ләкин йән аямай изге эше менән Ил күтәреүсеһе, хаҡ һорамай халыҡҡа эшләүсеһе лә бар. Яңылышлы ғәмәл ҡылып, уттай ҡыҙып, сабырлыҡһыҙ хата ебәргәненә кеселеклелек тейеш. Береһен дә инҡар итеү килешмәй. Ил хаҡын алда ҡуйғандар матур ғәмәл йыя. Уртаға һалып, баш ҡушып кәңәш итеү кәрәк хәҙер. «Илем, Ерем, Һыуым!», тип, бал ҡортондай көнө-төнө эшләгән, Ил мәртәбәһен арттырырға ихластан үҙ өлөшөн, йөрәк көсөн көнө-төнө һалған шәхестәребеҙ – маяҡ. Уларға дан һәм асыҡ юлдар бойор, Аллаһы Тәғәлә!\nТуған тел – һайлау үлсәүенә һала торған мал түгел! Үҙенең туған телен өйрәнеүгә тамыры боронғо халыҡтан ризалыҡ йыйыу беҙҙең намыҫты тапауға, милләт тойғоһон түбәнәйтеүгә мәкер булды. «Быныһын да йотор, килешәсәк ул башҡорт», – тип, беҙҙе һынанылар. Аҫтыртын көлдөләр. Халыҡты үҙ-үҙенән баш тартырға ҡул ҡуйҙырҙылар! Үҙ әсәһен һатҡандай иттереп, әсәһе мөсһөҙ балаһын детдомға биреүгә тиң ҡылдылар. Әсәһе ҡарай алмаһа, йә иһә үгәйһетелһә, баланы ғаиләнән айыралар. Ә беҙ үгәй Ил балалары түгел! Беҙ – донъя балҡытып торор Башҡорт Иле балалары, Ерһеҙ түгел, ерҙе әле гөл итер балалары, телһеҙ түгел – ҡобайырҙар һөйләп донъя шаулатыр тел эйәләре! Туған тел һайлатып ғариза яҙыу – Намыҫ тапамай эшләнә торған эш түгел! Беҙҙе намыҫ тапарға тағы һынау ҡуйҙы, йәнәһе, иптәш “глобализация”. Тик кешеһе беҙ түгел!Тик милләте беҙ түгел! Туған Теленән ятһынған халыҡ рухи ҡурсалауһыҙ ҡала. Әүлиә-әмбиәләрҙең, Аллаһ ярлыҡауынан үҙен дә, быуындарын да мәхрүм итә. Үҙенә-үҙе ҡул һалған гонаһлы кеүек. Сөнки һәр кеше донъяға тик бер милләт вәкиле булып тыуа. Башҡорт иһә урыҫ, татар, сыуаш йәки башҡа булып тыумай. Урыҫ та башҡорт булып тыумай. Үлеп, яңынан тыуһа ғына Аллаһ Бер һәм Бар алмаштыра ала бәндәнең үҙен, асылын, телен, ризығын. Шуға ла Тел һаҡлау – ул Халыҡ һаҡлау, Халыҡ асылын һаҡлау, Тел һаҡлау – ул Ер һаҡлау. Улар бер-беренән айырылмаҫ изгеләр! Барыһын һаҡлай белеп беҙ тарихтың тағы бер сираттағы боролошонда Халыҡ булыуға һынау тотабыҙ.\nЗаман яманы бөтөр, әҙәм яманы бөтмәҫ. Кем ялған патриот, кем ысын, хаҡ илһөйәр, кемдә Илде яратыу бар, кемдә ул тик үҙен яратыу ғына – барыһы ла ап-асыҡ. Әммә улары ла иманға килер. Тик уяулыҡ кәрәк! Махсус һөсләтеүҙән, халыҡты утҡа алып барыу мәкеренән, ай-һай ниндәй уяулыҡ, ҡурсыулыҡ кәрәк бөгөн! Үҙе иле өсөн бауыр һығып эшләгән кеше бер ваҡытта ла башҡаны хурлап һүҙ йөрөтмәй. Үҙе ырыҫлы кеше, үҙ Һүҙе өсөн яуаплы ул, көслө кеше бер саҡта ла бер кемгә арҡаланыу эҙләмәй, майҙан тота икән, «ҡайҙа шулар, ҡайҙа былар?!» тип артҡа ҡарап үрҙә һүҙ һөйләмәй, һөйләһә лә, һүҙе үтмәй, сөнки ғәмәле сын булмаҫ! Үҙ ғәмәлен яҡшы инсан, көслө ырыҫлы кеше тик үҙ яуаплылығы менән атҡарыр.\nИлебеҙҙә генә түгел, Рәсәй, донъя киңлектәрендә ырыҫ, намыҫ ҡәҙерҙәре кәмһетелде, глобализация ҡанундарына яраҡһыҙлыҡ шаңҡыта, суверенитет ҡиммәттәре ҡыйралды, Тәбиғәт балаһы – башҡорт башына һыймаҫ мәңгелек Изгеләр – тел, ер һатыу рәсмиләштерелгәс, халыҡ ышанысы ҡаҡшаны. Әммә был мәл дә һынау .\nАҡса ҡыуыу, саманан тыш байығыу нәфсеһенә баҫып, ҡайһыһы түр-дан алып илен онотҡандар Башҡорт Илен ишетмәҫ булды. Барыһы ике-өс-бишкә ярҙы Илде. Асылыбыҙға хыянат иттек. Ошолар дошман, ошолар, ә глобализация, баҙар, техника, телевизор сәбәп кенә. Шуларға ҡаршы тора алмай баҙап, мәлйеп китте халыҡ, сөнки уңмаған уңай юлға баҫты күбеһе. Сөнки ҡурҡҡан, халҡы тарҡау Илдән иман ҡаса, ә ҡурҡыу баҫҡан илдән Ил-Ере лә ятһына. Шуға ла оло Эш бармай, барһа ла уңмай. Әпкәләйлек Ил тынын быуа. Үтә лә хисле халыҡ, үтә лә йырсы халыҡ бер-беренән ауыр һүҙҙе күтәрмәй. Сөнки был кәмселеккә ер-һыу, ил, Тәбиғәт эйәләре үҙҙәре ҡаршы. Иманһыҙлыҡ тантана иткән ерҙә Ил биле лә бушағая.\nНи генә булмаһын, бындай хәлдәр Тарихта булған. Һәм һәр саҡ ҡотҡарыр көс тә табылған! Илгә ҡурҡыныс янаусы, бәндәлә илһеҙлек шиген көсәйтеп, күктә ҡара болот ҡуптарып өммәтте аҙаштырыуға яҫҡанған көс кем тарафынан баш күтәрмәһен, – уға ҡаршы Көс бар! Эйе, Был яман хәлдән Илде, үҙебеҙҙе, еребеҙҙе, киләсәгебеҙҙе йолоп алыу өсөн юл бар! Ун ике башлы аждаһа ауыҙына инеп китмәҫ борон берҙән-бер сара ул – бөтөн Илебеҙ менән Иман нығытыу, Иман яңыртыу, тәүбәләр ҡылып ышаныс арттырыу. Уның өсөн үрнәктәребеҙ ҙә, таяныстарыбыҙ ҙа БАР! Халыҡ рухын, көсөн яңыртыуға әйҙәй алыр мәшһүр Изгеләребеҙ бар! Рухтары тере Әүлиәләребеҙ бар! Асманда батыр күҙҙәре бар! Ҡаяларынан сая орандар саңҡыған бөркөттәребеҙ бар! Улар оялар Урал бар! Урал ғәләйһиссәләмдең үлмәҫ Рухы, Аҡбуҙат менеп Илде байҡап йөрөгәне бар! Тоймайһығыҙмы?! Ул килмәһә, уның законын, яҡшылыҡ законын, беребеҙ әйтә алмаҫ инек. Ер аҫтында аят көтөп, ҡара төндө ағартып ятҡан хаҡтин изге аҡ һөйәктәре бар аҫылдарыбыҙҙың! Ер өҫтөндә иһә Рухи ҡеүәте ташып, баҫҡан ерендә баҡыр иҙер, төңөлгәнде тетрәтеп торған хаҡ иманлы шәхестәребеҙ, ғалим, шағир, сәсән, диндарҙар бар! Тик улар сын инсан булһын – кеше хаҡына ингән, башҡортон рәнйеткән, ғәйбәт тотҡан, тәкәббер, дан өсөн мал биреп ҙурланған кеше булырға тейеш түгел. Улар өндәүсе, ихлас әйҙәүсе була алмай. Булһа ла асманда ораны ҡабул булмай.\nБөгөнгө Көрәш – иман, рухилыҡ көрәше. Кем иманы, ышанысы көслө, шул еңә! Ә Ил өсөн, Ватан өсөн саф йөрәк, бер-береңә тоғролоҡта берләшкән ҡәүем сын иман эйәһе була һәм шуға ла тиңдәше юҡ көслө була! Рух бөтөнлөгөндә, Илде яҡлау тигән иманда берләшһәк кенә алға, яңы үҫеш юлына, заман үҙе алдыбыҙға сығарған яңы баҫҡысҡа күтәрелә алырбыҙ! Бер-берен аңламай, тыңлаһа ла ишетмәй, сәйнәм һүҙ күтәрмәй, тик үҙенеке дөрөҫ тип ашҡынған башҡорт алсабырҙары бер-береһе менән тиң һөйләшеп, ғәфү үтенеп, баш ҡушып берҙәмлек үрнәген халыҡҡа күрһәтһен!!!! Бер Ҡорҙа баш ҡушып Ант яңыртһын! Ошондай сик – тәкәбберлек сиген – үтмәй тороп, Иман яңырмай! Шәхестәр, ирҙәр – ил көҙгөһө. Улар бер бөркөт ҡанатындай булһа ғына Ил алға талпына, оса ала. Уларҙы күреп башҡа башҡорттар тәүбә әйтеп, Иман яңыртһа ғына Башҡорт иле, Рухы үҙ халҡына боролор, бата бирер, беҙҙән ситләшкән изге рухтар, Тәбиғәт көстәре беҙгә иш булыр. Шулай булмаһа, сын милләт Ырыҫына халыҡ үҙе тоғро булмаһа, Илде икенсе ил алмаштыра.\nҒәзиздәрҙән-ғәзиз Тел ҡиммәте бер үҙе генә тыуа, йәшәй һәм үҫешә алмай. Ул иһә Халыҡ, Ил, Ер-Һыу тигән изге сынбарлыҡтар һәм төшөнсәләр менән генә көслө, киләсәкле һәм кәрәкле. Шуға ла бөгөн беҙ үҙебеҙҙе үҙебеҙ, Халыҡ асылын һаҡлау өсөн бер табандан ҡуҙғалабыҙ. Халыҡ үҙаңы, йолаһы, асылы, тормош фәлсәфәһе теле менән үҫешә, теле менән башҡанан айырыла. Үҙ асылыбыҙҙы һаҡламай Телде һаҡлап булмай. «Ере барҙы ер тартыр, ер тартмаһа, тел тартыр», – ти халыҡ аҡылы. Барыбыҙҙы бөгөн бер ҡынға йыйып, бөйөк Яратыуыбыҙҙы раҫ итеп, үҙебеҙҙә һиҙмәҫтән үҙаңды һиҫкәндереп, берләштереп Башҡорт Телебеҙ телгә килде бит! Тартып, туплап, терелтеп тора бит! Бәләкәй һыуҙа оло балыҡ үҫмәй. Бәләкәй маҡсат халыҡты үҫтермәй. Оло юлға сығыр, оло маҡсаттар алдынан Ант, Аң, Иман яңыртайыҡ. Бөйөк Аҡмуллабыҙ ни тигән –\n«Киң ялан тар булалыр, ҡаза килһә,\nЮҡ ғәйеп бар булалыр, яза килһә.\nҠәҙере бит Имандың аман саҡта,\nБашыңдан аҡыл китер, бәлә килһә».\nЭле Иман нығытыр арманыбыҙ, аҙаныбыҙ, аманлығыбыҙ бар! Бер ниндәй мөғжизәгә ал бирмәҫ Тел, Ер-Һыу, Тәбиғәтебеҙ бар, беребеҙ өсөн беребеҙ уҡтай торор мәлебеҙ, ни генә булһа ла Ил менән күтәрер хәлебеҙ, алдыбыҙҙа көткән Аҡ көнөбөҙ, артта –халҡыбыҙ, алда – ышанысыбыҙ-Илебеҙ бар! Бар! Иман нығытайыҡ! Иманда берләшәйек! Ант яңыртайыҡ!\nАНТ булыр ИМАН ШАРТЫ\nАҡыллылар әйткәндәрен белеү кәрәк,\nҠолаҡ түгел, йөрәк менән тыңлау кәрәк.\nҠотҡо, ошаҡ, бахыр үҙен күтәргәндә\nУяулыҡ һәм тоғролоҡто һайлау – терәк!\nБар һынауҙар бары Аллаһ тарафынан\nАралаһын тиеп аҡты ҡараһынан.\nЯман холоҡ менән халыҡ һис уңа алмаҫ,\nТел бүләге ул халыҡта тора алмаҫ.\nУрал баба тәндәренән Ил яралған,\n«Яҡшылыҡ» фарманы ла хаҡ таралған.\nШул бағандан ысҡынған һис уңа алмаҫ,\nЕр бүләге ул халыҡтан сәләм алмаҫ.\nБыл заманда ике икең гел дүрт түгел,\nБиште биреп берҙе алыр һиҙгер күңел.\nҺаны һайыҡ халайыҡты төкәштереп,\nЙылан-саян емен табыр үтә еңел.\nЯҡшылар саҡырырҙар берҙәмлеккә,\nЯмандар һалдырыр ул тик ғәйепкә.\nЯмандар ҡотҡо таратыр тел болғап,\nЯҡшылар эш күтәрер төптән уйлап.\nИмән-Иман тамырҙары ай, бик тәрән,\nБөгөн яңы шифайәтле һуттар табыр.\nБаҡый быуаттарҙан килгән ҡотло халыҡ!\nҺиңә әйтәм! Дан, мал түгел, Намыҫ саҡыр!\nАлда торған батырыңды «Батыр», – тип әйт,\nМаһайма һин, үҙең эйәр, үҙең өйрәт!\nТарҡаулыҡтан тыуған Берлек – көслө терәк, –\nДошман йөрәгенә шулай ҡурҡыу керет!\nБөтөр өсөн бирелмәгән Тел бүләге,\nҠайта уға бөгөн төрки аһәң һәм дә йәне.\nШуға иҫке алдаҡ тунын һалдырам, тип\nАллаһ телде һәм дә һынай үҙебеҙҙе.\nКем теләмәй көслө, йәнә уң булырға,\nБатыр, Ишан рухтарынан аң алырға,\nӘйҙә ҡыйнап нәҫел-ырыу, ҡан тамырын –\nЮл алһын телен һатып, алданырға.\nБер-береңде Яратыуҙа таҙарыр Кем?!\nИман шарты-Бергәлекте аңғарыр Кем?!\nТел һайлатып ғаризалар яҙҙырыр кем ?!\nУл күренмәҫ бидеғәтте ауҙарыр кем?!\nБолғауырҙа ҡәүем бушап, юлын боҙһа,\nТүрә, хаким ил күңелен күрмәй торһа,\nАнт яңыртыу булған изге Ил йолаһы\nУны үтәп нығытҡан Рух ил балаһы!\nАнт баба борондан төрки Илаһы ул,\nӘхирәттә ғәҙеллектең хужаһы ул.\nАнтты биреү шуға тигеҙ Ғүмер менән,\nБоҙмай тотҡан бәндәһенә хикмәте мул.\nБер Теләккә һөңгөләрҙе беҙ манайыҡ!\nАнт әйтешеп Иманда беҙ яңырайыҡ!\nАллаһ шаһит, был ғәмәлде ҡабул ҡылып,\nБер табандан Оло юлға ҡуҙғалайыҡ !\nТәүбә ҡылып асылыңды сафландыр һин,\nЙәшең ағыҙ, таҙар, ситкә ҡарама һин.\nТәкәббер енен елкәнән сойорғотһаҡ,\nКүңел күҙең асылыуҙы тоярһың һин!\nАнт итәйек Ил, Ер-һыу, Халыҡ алдында\nЯҡшылыҡтың аттарына атланырға!\nҺәр Көнөбөҙ, Эшебеҙ һәм Ғәмәлдәрҙе\nИл бәхете, Ырыҫына атҡарырға!\nЯҡты Ҡояш, Изге Урал байҡап тора!\nҺынауҙарҙан Башҡорт тағы еңеп сыҡһын !\nТоғро, берҙәм Илде йотмай аждаһа ла ,\nАнт итәйек! Донъя тәбрик – разый торһон!\nБерҙәм Илдә –бәрәкәттәр хужа булыр,\nДаулы илдә һәләкәттәр тоҙаҡ ҡорор.\nЗаман ниндәй ҡаҙандарҙа ҡайнатмаһын-\nСын Еңеүсе иман менән Тере сығыр!\nОло юлға сығыр алда тын асабыҙ-\nАң яңыртып йөрәктәрҙе нығытабыҙ.\nНамыҫ, Ырыҫ, Ҡот, Лөғәт, Ыҡ һәм Ҡеүәт–\nИман ҡапҡаһы алдында тупланабыҙ!\nСәләм ал һин башҡорттарҙан, ғәзиз Ерем!\nСәләм ал һин башҡорттарҙан, ғәзиз Телем,\nСәләм ал, һин, рәнйемәйсә, Тәбиғәтем!\nБоролоғоҙ, Халайыҡҡа ярҙам итең!\nҺеҙҙең көс бит беҙҙең ҡанда һуғарылған,\nҺеҙҙең өсөн тире, телдәр һыҙырылған.\nЯт ҡанунға кермәҫ өсөн һыуҙа туңған,\nСебер киткән, баһадирҙар дар аҫылған!\nҺеҙҙең булмыш ҡот вә һөттө беҙҙән йыйған.\nҠорбан, һөргөн, ҡырғын инде һорамағыҙ!\nҺеҙ тип тора ғәмле башҡорт, йәнен тотоп,\nИнде бөгөн Һеҙҙәр беҙҙе ҡалдырмағыҙ!!!\nДаръя шауы көнө килер, тынысланыр,\nҺылыу Илем халайыҡтан рәхмәт алыр.\nҺынатмаған ата-бабаларым, тиеп,\nБыуын-быуын оло эшкә Ант яңыртыр!\nБыуын-быуын Намыҫ менән Донъя барыр…\nСолтангәрәева Розалия Әсфәндиәр ҡыҙы,\nбашҡорт фольклорсы-ғалимы, филология фәндәре докторы, йырсы, сәсәниә,\nРәсәй Фәндәр академияһының Өфө ғилми үҙәге Тарих, тел һәм әҙәбиәт\nинститутының баш ғилми хеҙмәткәре,\nСалауат Юлаев ордены кавалеры,\nҠаҙағстан Республикаһы Аҡтүбә университетының почетлы профессоры\nХалыҡ-ара аҡындар, дастансылар конкурсы,\nБөтә Рәсәй «Голоса России» телевизион конкурсы,\nАҡмулла исемендәге премия лауреаты.\n« Эх, өҙә баҫыуҙары!